Κυρίες και κύριοι, καλησπέρα. Είμαι ο Αλέξης Παπαχελάς. Καλωσορίσατε στους «Νέους Φακέλους». Μια δραματική βραδιά σήμερα, μια βραδιά που άλλαξε πολλά με την ανακοίνωση του κ. Παπανδρέου, του Πρωθυπουργού, ότι σκοπεύει να πάει σε δημοψήφισμα γι' αυτή τη συμφωνία που έχει διαγραφή του ελληνικού χρέους αλλά και κάποιους όρους, κάποιες δεσμεύσεις για τη χρηματοδότηση της Ελλάδας στο μέλλον. Σήμερα έχουμε εδώ στους «Νέους Φακέλους» τον πρώην Πρωθυπουργό και Επίτιμο Αρχηγό της Νέας Δημοκρατίας τον Κωνσταντίνο Μητσοτάκη, με τον οποίον έκανα μια πολύ μεγάλη κουβέντα νωρίτερα για τις εξελίξεις την οποία μαγνητοσκοπήσαμε και γι' αυτό πριν σας δείξουμε αυτό το κομμάτι της συνέντευξης, που έχει νομίζω εξαιρετικό ενδιαφέρον και δεν χάνει τίποτα από το ενδιαφέρον της, αντιθέτως, μετά τις εξελίξεις, να πάμε τώρα στον Πρόεδρο τον κ. Μητσοτάκη για να πάρουμε μια αντίδραση του σ’ αυτή την ανακοίνωση του Πρωθυπουργού για το δημοψήφισμα. Κύριε Πρόεδρε, δεν ξέρω αν με ακούτε.\nΑκούω κ. Παπαχελά.\nΉθελα να σας ρωτήσω ποια είναι η δική σας αντίδραση σε αυτό που ανακοίνωσε ο κ. Γιώργος Παπανδρέου, ότι δηλαδή θα πάει σε δημοψήφισμα για τη συμφωνία.\nΕίμαι έκπληκτος και αγανακτισμένος. Είναι μια πράξις εσχάτης ανευθυνότητος και παραλογισμού θα έλεγα. Δεν έχει καμία λογική. Αντί να διευκολύνει, δημιουργεί πρόσθετα προβλήματα, περιπλέκει τα πράγματα και δεν διευκολύνει καθόλου την έξοδο της χώρας από τη σημερινή δύσκολη θέση στην οποία βρίσκεται. Ομολογώ ότι καταλήγω εις το να έχω την ελπίδα μόνο ότι ο Γεώργιος Παπανδρέου θα πέσει γρήγορα και κάποια άλλη λύση για την οποία έχω μιλήσει και πρωτύτερα θα βρεθεί για να μπορέσει να βοηθήσει τον τόπο.\nΘέλω να σας ρωτήσω κ. Πρόεδρε αν εσείς στη δεκαετία του ΄70 όταν ήσασταν και Υπουργός Εξωτερικών αν σκεφτήκατε ποτέ τότε με τον Κωνσταντίνο Καραμανλή να κάνετε δημοψήφισμα για την είσοδο της χώρας στην ΕΟΚ και αν το συζητήσατε γιατί δεν το κάνατε.\nΕγώ ήμουν πάντοτε αντίθετος στα δημοψηφίσματα. Συνήθως οι λαοί στα δημοψηφίσματα δεν ψηφίζουν για το ερώτημα το οποίο τους θέτεις. Ψηφίζουν ανάλογα με τη διάθεση την οποία βρίσκονται. Σήμερα οι Έλληνες έχω την πεποίθηση ότι σε οποιοδήποτε δημοψήφισμα θα απαντούσαν αρνητικά. Διότι είναι τόσο αγανακτισμένοι, λέγαμε και πρωτύτερα δικαιολογημένα κατά πολύ μέρος, ώστε θα ψηφίσουν αρνητικά. Ο Κωνσταντίνος Καραμανλής και εγώ ποτέ δεν αντιμετωπίσαμε να θέσουμε εις κίνδυνον τη συμμετοχή της Ελλάδος στην Ευρώπη θέτοντας τέτοιο ερώτημα εις το λαό. Και έπειτα πρέπει να σας πω κ. Παπαχελά ότι και η ευρωπαϊκή εμπειρία αυτό διδάσκει. Τα δημοψηφίσματα για τα συγκεκριμένα θέματα είναι πάντοτε κίνδυνος, είναι πάντοτε παιχνίδι με την τύχη. Αλλά εδώ ειδικά, εδώ τώρα, δεν έχει καν θέμα το οποίο να θέσει. Υπάρχουν άπειρα, τίθενται πάμπολλα νομικά θέματα αδιευκρίνιστα και δεν καταλαβαίνω καθόλου, ειλικρινά. Εγώ πιστεύω ότι πλέον χάσαμε τελείως τον έλεγχο. Σας το είπα και πρωτύτερα, η μόνη μου ελπίδα είναι μήπως αποφασίσει το κόμμα να ρίξει τον Παπανδρέου, να πέσει η κυβέρνηση, να απελευθερωθεί η χώρα για να μπορέσει να αντιμετωπίσει τα μεγάλα προβλήματα πάνω σε διαφορετική βάση.\nΑυτό βεβαίως είναι μια βαριά κουβέντα κ. Πρόεδρε, γιατί αυτό που λέει ο Πρωθυπουργός είναι ότι θέλει να πάει τελικά στο λαό και το δημοψήφισμα είναι το να πάω στο λαό.\nΚοιτάξτε ο Πρωθυπουργός αυτή την ώρα σύμφωνα με το Σύνταγμα αποφασίζει αλλά ελεύθεροι είμαστε και εμείς να λέμε τη γνώμη μας και να λέμε τι πιστεύουμε γι’ αυτά τα οποία κάνει. Είναι λάθος, βαρύ λάθος το οποίο θα πληρωθεί και θέλω να ελπίζω ότι το κόμμα του θα μπορούσε ενδεχομένως να αντιδράσει. Άλλος νομίζει ότι μπαίνουμε σε περιπέτεια, δεν μπορώ να σας πω τίποτε παραπάνω απόψε.\nΚύριε Πρόεδρε σας ευχαριστώ πολύ. Βεβαίως πάμε τώρα να δούμε τη συνέντευξη την οποία κάναμε νωρίτερα με τον κ. Μητσοτάκη πριν υπάρξουν αυτές οι εξελίξεις για το δημοψήφισμα, μια συνέντευξη που όπως λέω έχει πολύ μεγάλο ενδιαφέρον, γιατί νομίζω ο κ. Μητσοτάκης απαντάει για πολλά πράγματα. Δεν νομίζω ότι οι απαντήσεις αρέσουν σε όλους αλλά έχουν πάντα ενδιαφέρον. Κύριε Πρόεδρε έχουμε μπροστά μας πολύ κρίσιμες εξελίξεις και στην Ευρώπη και στην Ελλάδα αλλά εγώ θέλω να ξεκινήσω αυτή την κουβέντα, με τα επεισόδια τα οποία είχαμε στη Θεσσαλονίκη αλλά και αλλού στην Ελλάδα για την επέτειο της 28ης Οκτωβρίου και θέλω ένα καταρχήν σχόλιο από εσάς.\nΕγώ κ. Παπαχελά ήδη έχω πει και βρέθηκα να δίνω συνέντευξη ακριβώς εκείνη τη στιγμή, ότι αυτά που έγιναν στη Θεσσαλονίκη αποτελούν εθνική ντροπή. Διότι στην ουσία έγινε κατάλυση του κράτους από μια ομάδα ανθρώπων, μειοψηφία προφανώς, δεν ξέρω μικρή ή μεγάλη, πάντως η ουσία είναι ότι το κράτος καταλύθηκε. Και όταν λέω ότι το κράτος καταλύθηκε, όχι μόνο γιατί εξυβρίσθη ο Πρόεδρος της Δημοκρατίας που είναι βαρύ ατόπημα, πάρα πολύ βαρύ, διότι ο Πρόεδρος της Δημοκρατίας είναι θεσμός, εκφράζει το ηνωμένο έθνος, το ηνωμένο κράτος αλλά προς παντός διότι εματαιώθη μια μεγάλη παρέλασις, επ’ ευκαιρία μιας σημαντικής εθνικής επετείου.\nΑπλώς θέλω κ. Πρόεδρε να σας ρωτήσω τι έπρεπε, πως μπορούσε να αποφευχθεί αυτό; Καταρχήν έπρεπε να φύγει κατά τη γνώμη σας ο Πρόεδρος της Δημοκρατίας ή έπρεπε να μείνει;\nΔεν ξέρω εκείνη την ώρα πως είχαν φτάσει τα πράγματα και δεν μπορώ να κρίνω, δεν ήμουν επιτόπου αλλά θέλω να σας πω και να σας επισημάνω πρώτον ότι η εξέδρα ήταν και πριν έρημη. Δίπλα στον Πρόεδρο της Δημοκρατίας υπήρχε μόνο ο Υπουργός της Εθνικής Αμύνης. Οι Υπουργοί απέφυγαν να πάνε προφανώς διότι φοβόντουσαν επεισόδια. Ο αρχηγός της Αξιωματικής Αντιπολιτεύσεως ο οποίος αντί για τον Πρωθυπουργό παρίσταται παραδοσιακά και αυτός απουσίαζε. Δηλαδή επλανάτο ήδη η απειλή των επεισοδίων. Ο Πρόεδρος της Δημοκρατίας πιθανώς να μπορούσε να μείνει λίγο περισσότερο αλλά δεν ήταν το πρόβλημα ο Πρόεδρος της Δημοκρατίας, το πρόβλημα ήταν η παρέλασις. Η παρέλασις πια δεν μπορούσε να γίνει και η Αστυνομία σίγουρα δεν μπορούσε να επέμβει διότι υπάρχει συρροή πλήθους μεγάλη. Εγώ επανειλημμένως έχω παραστεί και δεν μπορούσε να ξεχωρίσει η Αστυνομία ούτε να χτυπήσει παιδιά και γυναίκες και γέρους. Το πρόβλημα ήταν ότι έπρεπε να έχει προβλεφτεί από την Αστυνομία. Να μην αφήσουν να φτάσουν τα πράγματα εκεί. Ξέρετε η παρέλαση είναι σημαντική. Μονάδες μετακινούνται από όλη τη Βόρεια Ελλάδα και από τον Έβρο για να φτάσουν στη Θεσσαλονίκη να παρελάσουν ενώπιον των επισήμων. Το να ματαιώσεις είναι πολύ σημαντικό γεγονός, είναι μια ύβρης πλέον εναντίον του κράτους. Και θέτω το ερώτημα κατευθείαν. Το μεγάλο πρόβλημα της Ελλάδος κ. Παπαχελά σήμερα δεν είναι το οικονομικό. Αρχίζει σιγά – σιγά ο κόσμος να καταλαβαίνει και το είπε και ο Πρόεδρος της Δημοκρατίας στις δηλώσεις του, ότι το πρόβλημα της Ελλάδος είναι πολιτικό. Το πολιτικό είναι το πρόβλημα. Αν μπορούσαμε να λύσουμε το πολιτικό πρόβλημα της Ελλάδος, το οικονομικό θα τα βγάζαμε πέρα εν πάση περιπτώσει. Και η Ελλάς ακόμα και αν χρεοκοπήσει εντάξει θα μπορέσει να τα βγάλει πέρα. Αν όμως πέσουμε πάλι σε μια φάση εμφυλίου πολέμου, εγώ τον έζησα, κοινωνικής βαθιάς αναταραχής θα χρειαστούμε όχι μια γενιά, μισό αιώνα για να ξαναπάρουμε το κράτος μπρος. Εγώ κ. Παπαχελά ήθελα να σας πω το εξής. Ήδη από καιρό το έχω επισημάνει αυτό. Την 31η Δεκεμβρίου του 2008 εγώ πάντοτε κάνω μια δήλωση στις παραμονές της Πρωτοχρονιάς, παραμονή Πρωτοχρονιάς του 2009. Εις τη δήλωσή μου είπα, επανέλαβα αυτά που επί χρόνια λέω ότι ζούμε πάνω από τις δυνάμεις μας δανειζόμενοι και ότι υπονομεύουμε το μέλλον της Ελλάδος και τις επόμενες γενιές αλλά προσέθεσα ότι πιο σοβαρό ακόμα και από αυτό, είναι ότι δεν τηρείται ο νόμος της δημοκρατίας. Ότι πρέπει να αποφασίσουμε όλοι να σεβαστούμε τη δημοκρατική νομιμότητα. Και ότι δεν μπορούν μικρές μειοψηφίες να επιβάλλουν τη θέλησή τους, διότι από εκεί και πέρα υπάρχει χάος, δεν υπάρχει δημοκρατία, υπάρχει φασισμός. Και αυτά τα έλεγα με Νέα Δημοκρατία κόμμα, διότι τα φαινόμενα είχαν αρχίσει από καιρό, από πολλά χρόνια και διαρκώς εχειροτέρευε η κατάσταση ώσπου έφτασε στο αποκορύφωμα.\nΑπλώς κ. Πρόεδρε εδώ υπάρχουν δύο θέματα. Το πρώτο θέμα είναι ότι σε αυτή την παρέλαση της Θεσσαλονίκης τα επεισόδια που έγιναν, δεν ήταν οι κλασικοί άνθρωποι, οι οποίοι είναι σε αυτά τα επεισόδια. Αυτό που μας λένε πολλοί είναι ότι υπήρχαν απλοί άνθρωποι οι οποίοι είχαν κατέβει, θυμωμένοι εν πάση περιπτώσει στην παρέλαση, οι οποίοι έγιναν ένα με τους συνδικαλιστές, ή όποιους άλλους υπήρχαν εκεί και ότι αυτοί στράφηκαν εναντίον των επισήμων. Και αυτό το οποίο εμένα μου είπε μια κυρία την οποία συνάντησα, που είναι μάλιστα από Θεσσαλονίκη, μου λέει εγώ δεν έχω άλλο τρόπο να εκφράσω το θυμό μου με τους πολιτικούς. Δεν μπορώ να πάω να ψηφίσω, θεωρώ ότι μου έχουν πει ψέματα, κάπως πρέπει να εκφράσω το θυμό μου. Τι λέτε εσείς σε αυτούς τους ανθρώπους;\nΕγώ λέω ότι βεβαίως να εκφράσουν την αγανάκτησή τους και θα σας μιλήσω μετά για την ουσία του προβλήματος αλλά μέσα στα όρια της νομιμότητας. Από την ώρα που δεν υπάρχει κράτος κ. Παπαχελά, είναι αστείο να μιλούμε για όλα τα άλλα. Εγώ απορώ πως με τόση αφέλεια όλοι μιλούν για επενδύσεις, για ανάπτυξη, λες και λένε κάτι καινούριο. Πιπιλίζουν την καραμέλα της ανάπτυξης. Μα πώς θα γίνει ανάπτυξη όταν δεν έχουμε κράτος; Σήμερα αυτοί που υπάρχουν μέσα στην Ελλάδα εγκλωβισμένοι, αιχμάλωτοι κατά τη γαλλική ορολογία, αναζητούν τρόπο να φύγουν αν μπορούν, διότι δεν υπάρχει κράτος. Όλα τα άλλα είναι δεύτερα κ. Παπαχελά και εδώ υπάρχει ένα μεγάλο πρόβλημα. Αυτή την υπόθεση, αυτή την τάση του λαού την καταλαβαίνω για τον μεμονωμένο πολίτη, για την κυρία της Θεσσαλονίκης αλλά τη στηρίζουν πλέον κόμματα του ελληνικού Κοινοβουλίου. Αμέσως το ΣΥΡΙΖΑ, εμμέσως λίγο πολύ τους χαϊδεύουν όλοι. Σε αυτό πρέπει να είμαστε απόλυτοι. Κράτος πρέπει να υπάρξει διότι αλλιώς είμαστε στα όρια της αυτοκτονίας, της καταστροφής.\nΑπλώς εδώ υπάρχει ένα θέμα, ότι υπάρχει μια προφανής δυσαρμονία ανάμεσα στο λαϊκό αίσθημα και στην κυβερνητική πολιτική.\nΘα πάμε σε αυτό αλλά θέλω πρωτύτερα να σας πω το εξής. Ότι το γεγονός ότι δεν υπάρχει κράτος, ότι οι νόμοι δεν εφαρμόζονται αποτελεί και το βασικό πρόβλημα αυτή την ώρα της Ευρώπης. Η Ευρώπη είχε διαπιστώσει από καιρό ότι το έλλειμμα της Ελλάδος είναι μεγαλύτερο, τα οικονομικά, τις οικονομικές μας αδυναμίες τις γνώριζαν λίγο – πολύ, ίσως όχι όλες αλλά τις γνώριζαν. Εκείνο το οποίο δεν μπορούσαν να καταλάβουν, να υποθέσουν είναι ότι θα εψηφίζοντο νόμοι οι οποίοι δεν εφαρμόζονται. Το ότι δεν εφαρμόζονται οι νόμοι είναι κάτι το οποίο ο Γερμανός π.χ. ο τυπικός και πειθαρχημένος δεν μπορεί να το συλλάβει. Όταν οι Ευρωπαίοι κατάλαβαν ότι έχουν να κάνουν πλέον με ένα κράτος, το οποίο δεν λειτουργεί όπου οι νόμοι δεν εφαρμόζονται τότε είναι που η Ευρώπη πλέον έφτασε στα όριά της. Τότε είναι που έχουμε αυτές τις βίαιες και σκληρές αντιδράσεις.\nΕγώ να επιμείνω πάντως κ. Πρόεδρε στο ότι υπάρχει και είναι προφανές αυτό…\nΘα το πούμε τώρα αυτό και θα σας απαντήσω και στο ερώτημα αυτό. Είναι προφανές ότι αυτή την ώρα αντιμετωπίζουμε ένα μεγάλο πρόβλημα και το πρόβλημα κ. Παπαχελά είναι ότι είμαστε υποχρεωμένοι να κατεβάσουμε κατά τρόπο απότομο, βάρβαρο, πολύ συχνά ανεπιτυχή και αδέξιο από τη σημερινή κυβέρνηση το βιοτικό επίπεδο του λαού. Πρέπει να σας πω ότι ο λαός δεν φταίει σε τίποτε. Ο λαός έχει δίκιο. Ο λαός έχει μάθει να ζει σε ένα βιοτικό επίπεδο υψηλότερο από αυτό που αντέχει, από αυτό που θα έπρεπε να έχει αλλά δεν φταίει αυτός, το πολιτικό σύστημα του το έδωσε και του έδωσε διαβεβαιώσεις. Ο ένας ανταγωνιζόταν τον άλλον για τα περισσότερα ότι μπορεί να το αντέξει και ξαφνικά πρέπει να αλλάξει πολύ ριζικά τον τρόπο της ζωής του. Αυτό του δημιουργεί στενοχώρια, απελπισία πολλές φορές, αγανάκτηση δικαιολογημένη. Είναι μια κρίσιμη φάση όμως. Ωραία, αντιμετωπίζουμε αυτό το πρόβλημα, τι πρέπει να γίνει; Πρέπει να τα τινάξουμε όλα στον αέρα; Πρέπει να καταδικάσουμε τον τόπο μας σε μια μακρά περίοδο κοινωνικής αναταραχής; Πρέπει αυτή την ώρα η πολιτεία, ο πολιτικός κόσμος έστω και τώρα πρώτον να πει την πλήρη αλήθεια στον ελληνικό λαό. Αυτή την αλήθεια την οποία αυτή την ώρα λέω και η οποία δεν λέγεται. Είναι πολύ δύσκολο να κατεβάσεις το βιοτικό επίπεδο ενός λαού όταν έχεις σταθερό νόμισμα κ. Παπαχελά. Παλαιότερα εμείς οι πολιτικοί υποτιμούσαμε τη δραχμούλα μας και τα πράγματα διορθώνονταν γλυκά χωρίς να το καταλάβουμε. Σήμερα πάμε κατευθείαν και του λέμε: Εκεί που έπαιρνες 2.000 θα παίρνεις τώρα 1.200. Μα αυτό αποτελεί πολύ βαριά αλλαγή. Ο άλλος έχει παιδιά που σπουδάζουν, έχει παιδιά που πάνε στο φροντιστήριο, έχει κανονίσει τη ζωή του. Είναι όμως ανάγκη να γίνει και γι΄ αυτό ακριβώς χρειάζεται αυτή την ώρα να έχουμε μια κυβέρνηση, η οποία αυτό το πράγμα να το κάνει με ικανότητα, με περίσκεψη, με κοινωνική ευαισθησία και χρειάζεται μέσα στην κοινωνία να υπάρχει μια σχετική ισορροπία. Αυτή την ώρα ο προκλητικός πλούτος, ο οποίος παραμένει συνήθως και στο απυρόβλητο αυτή την ώρα, καλό θα είναι λιγάκι να είναι πιο σεμνός και καλό θα είναι μερικοί πολλοί πλούσιοι Έλληνες αυτή την ώρα, εθελοντικά έστω να δείξουν κάποια κοινωνική αλληλεγγύη.\nΕπιμένω πάντως ότι αυτό το θέμα του λαϊκού θυμού, της λαϊκής οργής να το πω έτσι, πρέπει με κάποιο τρόπο να εκτονωθεί, διότι αισθάνεται ο απλός άνθρωπος ότι και αυτή η κυβέρνηση και το πολιτικό σύστημα του έχει πει ψέματα για πάρα πολύ καιρό. Οι τρόποι λοιπόν εκτός από εκλογές ποιοι είναι; Υπάρχει αυτή η ιδέα του δημοψηφίσματος με την οποία, δεν ξέρω αν συμφωνείτε εσείς.\nΗ ιδέα του δημοψηφίσματος είναι αστειότητα, δεν νομίζω ότι είναι σοβαρή κουβέντα. Του έχει μπει η ιδέα αυτή του Προέδρου της κυβερνήσεως αλλά καλά θα κάνει…\nΆλλη ιδέα εσείς ξέρετε πώς μπορεί να εκτονωθεί αυτό; Διότι είναι πολύ επικίνδυνο αυτό το οποίο συμβαίνει.\nΕγώ πιστεύω ότι αυτή την ώρα πρώτον, πρέπει να πούμε την αλήθεια. Δεύτερον, πρέπει να βρεθούμε σύμφωνοι ορισμένοι σε ορισμένα πράγματα. Δεν μπορεί ο ένας να υβρίζει τον άλλον σήμερα, όλοι να αλληλοβριζόμεθα. Πόλεμος όλων εναντίον όλων, που έλεγαν οι αρχαίοι, είναι αυτή την ώρα στην Ελλάδα. Είναι μια τρελή χώρα, πουθενά δεν μπορούμε να συμφωνήσουμε. Στο πρώτο στο οποίο θα συμφωνήσουμε πρέπει να συμφωνήσουμε κ. Παπαχελά, είναι ότι οι νόμοι πρέπει να τηρούνται.\nΩραία, να σας ρωτήσω πρακτικά γιατί αυτό είναι πολύ σοβαρό θέμα.\nΜια στιγμή, δεν έχει ωραία, είναι το παν, είναι το άπαν.\nΝαι όταν ο νόμος όμως – όπως το λέτε εσείς – παραβιάζετε αυτό το οποίο βλέπουμε τελικώς, κάποια στιγμή θα χυθεί γιατί δεν υπάρχει άλλος τρόπος να τηρηθεί ο νόμος και αυτό καμιά κυβέρνηση βεβαίως στην Ελλάδα δεν θέλει να το κάνει.\nΤι θα πει αυτό θα χυθεί αίμα; Δηλαδή δεν θα χυθεί αίμα αν παραβιάζεται ο νόμος; Ξέρετε πρέπει ο πολιτικός να είναι ρεαλιστής και πρέπει να είναι και αποφασιστικός. Εάν δεν υπάρχει αποφασιστικότητα στο κράτος δεν γίνεται τίποτε.\nΑπλώς εδώ βλέπετε για παράδειγμα ότι δικαστές αποφασίζουν να απεργήσουν και τους λέει η Πρόεδρος του Αρείου Πάγου, ότι αυτό απαγορεύεται και συνεχίζονται οι απεργίες.\nΑυτό είναι πρόσθετο φαινόμενο διάλυσης κ. Παπαχελά. Είναι πρόσθετος λόγος ανησυχίας αλλά ας τηρήσουμε μια σειρά στις σκέψεις μας γιατί αλλιώς πηδάμε από το ένα θέμα στο άλλο.\nΕντάξει αλλά σας λέω το πώς θα μαζευτεί αυτό χωρίς να υπάρχει κάποιος αυταρχικός τρόπος. Αυτό είναι το μεγάλο ερώτημα στην ελληνική κοινωνία σήμερα.\nΗ εξουσία της δημοκρατίας δεν είναι αυταρχισμός. Αντίθετα, αυταρχισμός και φασισμός είναι η επιβολή των θελήσεων μιας μικρής μειοψηφίας. Όταν βγαίνει το ΠΑΜΕ, όταν βγαίνει ο κ. Χαλάς, εγώ έχω εκτίμηση στον κ. Χαλά και τον συμπαθώ και προσωπικά και απορώ πως το έκανε και βγαίνει στη λήξη μιας απεργίας των ναυτεργατών, αδικαιολόγητης κατά τη γνώμη μου και πάρα πολύ επιζήμιας για την οικονομία και λέει ότι τελειώνουμε την απεργία αλλά εμείς θα σας πούμε ποια καράβια θα φύγουν και ποια δεν θα φύγουν γιατί μερικοί χρωστάνε σε πληρώματα, ο κ. Χαλάς που το είδε αυτό το πράγμα πως μπορεί να το κάνει; Και γιατί τώρα ζητάει πράγματα, τα οποία ασφαλώς δεν μπορούν να γίνουν, όταν το Ναυτικό Απομαχικό Ταμείο, που ήταν ένα Ταμείο που ανθούσε, που είχε περισσεύματα σε δολάρια, τις πρώτες μέρες του ΠΑΣΟΚ, τα πρώτα χρόνια του ΠΑΣΟΚ φορτώνετο από πολλές κατηγορίες με έναν τρόπο που δεν είχαν καμιά σχέση με τη θάλασσα και το τίναξαν στον αέρα. Γιατί ο κ. Χαλάς δεν φώναξε και έρχεται τώρα και φωνάζει και ζητά λεφτά; Μα δεν υπάρχουν λεφτά κ. Παπαχελά.\nΑπλώς εγώ εκεί που θέλω να πάμε τη συζήτηση είναι το εξής. Εσείς πιστεύετε ότι αυτή η κυβέρνηση έχει τη «νομιμοποίηση» το κουράγιο να βγάλει πέρα αυτό που εσείς λέτε ότι χρειάζεται;\nΑυτό είναι άλλο θέμα. Να συμφωνήσουμε πρώτα ότι πρέπει να τηρείται ο νόμος της δημοκρατίας και εδώ είναι ανάγκη να γίνει συνεννόηση. Διότι υπάρχει το Κομμουνιστικό Κόμμα, το οποίο επισήμως και πανηγυρικά λέει ότι δεν αναγνωρίζει τη νομιμότητα και δεν συμμορφώνεται προς το νόμο. Με τους κομμουνιστές, το είπα και άλλοτε…\nΕσείς με το ΚΚΕ έχετε μια μακρά ιστορική σχέση, δεν το συζητάτε μαζί τους;\nΔεν μπορώ να το συζητήσω εγώ και ούτε είμαι αρμόδιος αυτή την ώρα να το συζητήσω.\nΌχι συζητάτε πολιτικά, χρόνια αυτό εννοώ.\nΤο συζητώ δημόσια. Εγώ με το ΚΚΕ μπόρεσα σε όλη μου τη ζωή να συνεννοηθώ. Νέος, πολύ νέος πέτυχα όχι μόνος, όλοι μαζί πετύχαμε να αποφύγουμε τον εμφύλιο πόλεμο στην Κρήτη κάνοντας μια συμφωνία μεταξύ των δύο οργανώσεων της εθνικής οργάνωσης που ήταν δική μας και του ΕΑΜ από την άλλη μεριά, μοναδικής δυστυχώς, η οποία απέφυγε τον εμφύλιο στην Κρήτη, μέχρις ότου έκαμα κυβέρνηση μαζί με το Κομμουνιστικό Κόμμα το 1990. Πάντοτε το Κομμουνιστικό Κόμμα είναι ένα σοβαρό κόμμα, με το οποίο μπορεί κανείς να μιλήσει και πρέπει να μιλήσουμε.\nΑυτό βεβαίως που θα σας πει το ΚΚΕ, είναι ότι αυτό που κάνει να εκφράζει τη λαϊκή οργή να ξεπερνάει…\nΜπορεί να εκφράζει τη λαϊκή οργή αλλά θα του απαντήσουμε ότι εδώ αγωνιστήκαμε, εγώ πρώτος επί χρόνια να νομιμοποιήσουμε το Κομμουνιστικό Κόμμα. Ήταν παράνομο το Κομμουνιστικό Κόμμα. Το Κομμουνιστικό Κόμμα έχει πικρά εμπειρία και οι ίδιοι έχουν δοκιμάσει στο πετσί τους τι σημαίνει εμφύλιος πόλεμος. Ξέρουν πολύ καλά ότι πρέπει, είναι ανάγκη να συνεννοηθούν με τα υπόλοιπα κόμματα, να υπάρξουν νόμιμα μέσα στο καθεστώς το αστικό, εάν θέλουν να κάνουν επανάσταση αλλάζει το πράγμα ή μπαίνουν στην παρανομία. Πρέπει να κουβεντιάσουμε, να κάνουμε μια εθνική συμφωνία πάνω σε αυτό το θέμα ότι οι νόμοι θα τηρούνται. Διότι από εκεί και πέρα κ. Παπαχελά εάν μετρήσετε την οικονομική ζημιά που κανείς δεν τη μέτρησε από το γεγονός ότι έχουμε τρελές και μεγάλης διάρκειας απεργίες.. Ένας έγκριτος δημοσιογράφος πρόσφατα δεν ξέρω αν διαβάσατε, έγραψε ένα άρθρο που έχει μετρήσει ότι οι απεργίες τα τελευταία 30 χρόνια μας στοίχισαν δύο φορές το δημόσιο χρέος. Και στις απεργίες πρέπει να προσθέσετε και σε όλες τις άλλες παράνομες πράξεις, τις καταλήψεις, το γεγονός ότι η Αθήνα…\nΒεβαίως. Αυτό που λέτε εσείς ως μια βίαιη εσωτερική υποτίμηση δεν μπορεί να γίνει χωρίς αντίδραση, αυτό είναι προφανές.\nΒεβαίως δεν μπορεί να γίνει αλλά δεν σημαίνει ότι επειδή θα γίνει μια βίαιη εσωτερική υποτίμηση πρέπει η Ελλάς να βυθιστεί στο χάος και στην αναρχία. Κάνω έκκληση…\nΕγώ να σας ρωτήσω και θα επιμείνω, μπορεί αυτή η κυβέρνηση να τα βγάλει πέρα;\nΆλλο αυτό, αυτό θα έρθει μετά. Κάνω έκκληση αυτή την ώρα προς όλους. Εγώ νομίζω κ. Παπαχελά σε αυτό το τόσο σοβαρό θέμα και ο Πρόεδρος της Δημοκρατίας έχει ευθύνη και ο Πρωθυπουργός έχει ευθύνη και ο αρχηγός της Αξιωματικής Αντιπολιτεύσεως και όλοι οι αρχηγοί των κομμάτων μας. Μεθαύριο στη Βουλή αντί να γίνει κοκορομαχία και να υβρίζει ο ένας τον άλλον ας κουβεντιάσουν αυτό το θέμα. Επιτέλους ας ψάξουμε και τι μας ενώνει, γιατί μίλησα προ ημερών για την επέτειο της 28ης Οκτωβρίου και είπα ότι τότε αυτό που τη χαρακτήριζε, εγώ την έζησα, ήμουν ο ίδιος πολεμιστής στο μέτωπο, αυτό που τη χαρακτήριζε ήταν η ενότητα και η προθυμία της θυσίας. Σήμερα δεν υπάρχει ούτε το ένα ούτε το άλλο. Είναι ανάγκη αυτή την ώρα να κουβεντιάσουμε σοβαρά το θέμα και να βρούμε πρώτον ένα modus Vivendi με αυτούς οι οποίοι κινούνται κατά τρόπο αντίθετο προς το Σύνταγμα, παραβιάζουν φανερά το Σύνταγμα. Δεν μπορεί να γίνεται παραβίαση του Συντάγματος και των νόμων έτσι προκλητικά και φανερά, διότι από εκεί και πέρα υπάρχει αναρχία. Τώρα με το Κομμουνιστικό Κόμμα πρέπει να συνεννοηθούμε, με τη θολή αριστερά την ανακατεμένη τις συνιστώσες και το ΣΥΡΙΖΑ κλπ. τα πράγματα είναι πιο δύσκολα αλλά δεν με ανησυχούν αυτοί. Το Κομμουνιστικό Κόμμα είναι η ουσία. Αν με αυτό το κόμμα μπορέσουμε να συνεννοηθούμε, δεν νομίζω ότι υπάρχει πρόβλημα με τη θολή αριστερά παρά το γεγονός ότι διαπιστώνω τον τελευταίο καιρό, ίσαμε τώρα ο ΣΥΡΙΖΑ αλληθώριζε προς το Κομμουνιστικό Κόμμα, φοβούμαι μην αρχίσουν τα πράγματα να κινούνται αντίστροφα. Δεν το πιστεύω όμως. Πιστεύω παρά το γεγονός ότι αυτοί που κυβερνούν το κόμμα σήμερα είναι επίγονοι, έχουν κάτι κρατήσει από την εμπειρία των παλιών ηγετών και οι οποίοι μετά από μακρά εμπειρία κατέληξαν εις αυτό που ήταν η εθνική συνεννόηση και η οικουμενική κυβέρνηση του 1990. Το πνεύμα αυτό δεν πρέπει να λείψει. Αν λείψει το πνεύμα της ενότητας κ. Παπαχελά και αυτό σας το λέω με την προοπτική του μέλλοντος, εγώ είμαι ο απερχόμενος, ο παλαιότερος πολιτικός της Ελλάδας, εάν τους Έλληνες πάψει να τους ενώνει μια κοινή ιδέα, η ιδέα του κοινού έθνους, της κοινής πατρίδας, του κοινού σκάφους το οποίο πλέουμε, είμαστε χαμένοι κ. Παπαχελά.\nΠάμε πάλι στο ερώτημα που σας έθεσα, αν πιστεύετε ότι αυτή η κυβέρνηση μπορεί να τα βγάλει πέρα; Γιατί πολλοί πιστεύουν ότι είναι μια πολιτικά τελειωμένη κυβέρνηση, η οποία δεν προχωράει τίποτε στην πράξη γιατί έχει παραλύσει και το κράτος και η κυβέρνηση.\nΕίπαμε ότι είναι δύσκολο αυτό το έργο. Και είπαμε ότι η κυβέρνηση ήταν αδέξια και απέτυχε παταγωδώς. Δεν διστάζω καθόλου να απαντήσω στο ερώτημά σας και είμαι απόλυτα κατηγορηματικός κ. Παπαχελά. Εγώ που με τόση σταθερότητα και επιμονή υπεστήριξα την άποψη ότι αυτόν, τον Γεώργιο Παπανδρέου ψήφισε ο ελληνικός λαός, αυτόν θα έχουμε είτε μας αρέσει είτε δεν μας αρέσει, αυτόν που έχουμε με αυτόν θα πορευτούμε, σας λέω κατηγορηματικά σήμερα ότι έκλεισε τον κύκλο της η κυβέρνηση του Παπανδρέου. Είναι ανάγκη να υπάρξει πολιτική αλλαγή.\nΜια στιγμή. Μια πρωτοβουλία του ιδίου αλλά και πρωτοβουλία και συμμετοχή και όλων των άλλων. Ακόμα και ο Πρόεδρος της Δημοκρατίας αυτή την ώρα παρά το γεγονός ότι δεν έχει τυπικές αρμοδιότητες από το Σύνταγμα, δεν μπορεί να είναι αμέτοχος σε αυτά τα οποία συμβαίνουν στην Ελλάδα ούτε μπορεί να λέει απλώς μια κουβέντα, λίγο πολύ για να γίνεται συμπαθής.\nΟ Πρόεδρος όπως ξέρετε έχει κάποια συνταγματικά όρια. Τι άλλο μπορεί να κάνει εκτός να παραιτηθεί προκαλώντας εκλογές;\nΟ Πρόεδρος της Δημοκρατίας μπορεί να πάρει θέση. Δεν ξέρω, εσείς παρακολουθείτε τα διεθνή, ο προηγούμενος Πρόεδρος της Δημοκρατίας της Γερμανίας αλλά ο Πρόεδρος της Ιταλίας σήμερα, ο Πρόεδρος της Πορτογαλίας ο Καβάκο Σίλβα, ήταν αυτός ο οποίος έφερε τα δύο κόμματα μαζί να συνεννοηθούμε. Δεν είναι ο Κάρολος Παπούλιας Καβάκο Σίλβα βέβαια αλλά με το γόητρο της εξουσίας και με την προσωπικότητα την οποία αδιαμφισβητήτως έχει, ότι μπορεί πρέπει και αυτός να κινηθεί προς αυτή την κατεύθυνση.\nΤο θέμα της συνεννόησης μεταξύ ΠΑΣΟΚ και Νέας Δημοκρατίας έχει λήξει επί της ουσίας.\nΔεν έχει λήξει καθόλου.\nΟ κ. Σαμαράς το έχει ξεκαθαρίσει ότι δεν πρόκειται να συνεργαστεί με το ΠΑΣΟΚ. Θέλει εκλογές.\nΜια στιγμή. Η Νέα Δημοκρατία δεν είναι μονοπρόσωπος. Η Νέα Δημοκρατία δεν είναι μόνο ο κ. Σαμαράς.\nΟ κ. Σαμαράς όμως εξελέγη από την μεγάλη πλειοψηφία του κόμματος και είναι ο νόμιμα εκλεγμένος αρχηγός της Νέας Δημοκρατίας.\nΝαι αλλά αυτό δεν σημαίνει ότι ό,τι λέει ο κ. Σαμαράς είναι και το τελικό. Και ο κ. Σαμαράς μπορεί να μεταπειστεί εάν τα γεγονότα είναι τέτοια που τον πείσουν ότι πρέπει να γίνει κάποια αλλαγή. Αλλά δεν πάω εκεί ακόμα. Ας πάμε πρώτον εις το ότι πρέπει να φύγει αυτή η κυβέρνηση. Αυτή θα είναι η πρώτη εκτόνωση. Από εκεί και πέρα πρέπει να απαντήσω σε πολλές αντιρρήσεις. Άκουσα τον φίλο μου τον Μανόλη τον Γλέζο να λέει ότι άμα φύγει αυτή η κυβέρνηση πρέπει να γίνουν εκλογές. Εκεί εγώ διαφωνώ απόλυτα. Ο λαός εκλέγει Βουλή, εκλέγει τριακοσίους, δεν εκλέγει ένα κόμμα, έστω και αν το κόμμα αυτό παίρνει περιστασιακή πλειοψηφία άλλωστε λόγω του εκλογικού νόμου. Διότι πλειοψηφία στους ψήφους δεν έχει κανένα κόμμα όπως ξέρετε. Και σήμερα το κόμμα αυτό βέβαια είναι πολύ πιο αδύνατο. Η Βουλή των 300 μπορεί να δώσει και άλλες Κυβερνήσεις, μας το διδάσκει η εμπειρία. Σε μία ανώμαλη εποχή της Ελλάδος η Βουλή του ’46 την οποία εγώ έζησα έδωσε επανειλημμένες κυβερνήσεις, διότι τότε ο αρχηγός της μεγάλης συντριπτικής πλειοψηφίας, το Ντίνος ο Τσαλδάρης, είχε την μεγαλοσύνη, είχε την ψυχική άνεση να δώσει την κυβέρνηση εις τον γέρο Σοφούλη της μικρής μειοψηφίας σχετικά του αρχηγού των Φιλελευθέρων και πέτυχε την εθνική ενότητα. Σήμερα ο …\nΓια να είμαστε πρακτικοί, αυτό τι θα σήμαινε; Ο κ. Παπανδρέου, εσείς ζητάτε να κάνει τι, να κάνει μια κυβέρνηση με άλλον Πρωθυπουργό; Με αυτούς οι οποίοι θέλουν να συμμετάσχουν;\nΜε άλλο Πρωθυπουργό, με αυτούς οι οποίοι θέλουν να συμμετάσχουν και να ζητήσει την συμμετοχή όλων των ανθρώπων, οι οποίοι αυτή την ώρα συμπίπτουν σε ένα βασικό θέμα κ. Παπαχελά. Σήμερα η Ελλάς έχει χωριστεί σε δύο κατηγορίες: σε ανθρώπους που είναι υπεύθυνοι και σε κάποιους οι οποίοι όχι συνειδητά, ασυνείδητα, συναισθηματικά, λογικά λαϊκίζουν ή αν θέλετε στους ευρωπαϊστές και στους μη ευρωπαϊστές. Έχω το αίσθημα ότι εκεί υπάρχει σύγχυση. Ο ελληνικός λαός δεν θέλει να φύγουμε από την Ευρώπη, ο ελληνικός λαός στην πλειοψηφία του, στην πλειοψηφία του δεν θέλει να φύγουμε από το ευρώ. Ακόμα μου κάνει εντύπωση ότι και η κα Παπαρήγα ταλαντεύτηκε, στην αρχή είπε να μείνουμε στο ευρώ και μετά την ανακάλεσαν σε τάξη και είπε να φύγουμε από το ευρώ. Θέλουμε να μείνουμε στο ευρώ, αλλά εκεί τα πράγματα μπερδεύονται από εκεί και πέρα. Αυτή την ώρα η ευρωπαϊκή πλειοψηφία, οι άνθρωποι οι οποίοι πιστεύουν ότι πρέπει να μείνουμε στην Ευρώπη, διότι αυτό διακυβεύεται σήμερα κ. Παπαχελά και αυτό είναι απόλυτα σαφές, δεν το καταλαβαίνουν …\nΑπλώς αυτό το οποίο ζητάτε από πολιτικούς άλλων κομμάτων είναι επί της ουσίας να στηρίξουν μια κυβέρνηση η οποία δεν είναι καθόλου δημοφιλής, το αντίθετο. Και μια πολιτική η οποία δεν είναι δημοφιλής, πώς θα το κάνουν αυτό;\nΌχι, δεν λέω, γιατί δεν θα είναι δημοφιλής μια κυβέρνηση, η οποία θα αποτελείται από τους καταλληλότερους ανθρώπους αυτή την ώρα για να τα βγάλουν πέρα. Γιατί εγώ θα έβλεπα μια κυβέρνηση η οποία να έχει και πολιτικούς και τεχνοκράτες, μια κυβέρνηση η οποία θα έχει έναν τρίτον ουδέτερο Πρωθυπουργό, έναν Ξενοφώντα Ζολώτα της εποχής μας.\nΠοιος είναι αυτός όμως στην εποχή μας;\nΔεν ξέρω, δεν θα πω ονόματα, δεν είμαι εγώ αρμόδιος για να δώσω λύσεις και για να …\nΑπλώς λέω ότι το πρόβλημα είναι …\nΑς τον βρούνε.\nΌταν η Νέα Δημοκρατία επισήμως και ο αρχηγός της λέει, ότι δεν θέλουμε να μπούμε σε μια τέτοια διαδικασία …\nΜα ο Πρόεδρος της Νέας Δημοκρατίας μπορεί να το λέει σήμερα, να μην το λέει αύριο. Εγώ σας λέω τι πρέπει να γίνει. Επειδή το λέω, δεν σημαίνει ότι θα γίνει κιόλας, αλλά εγώ έχω χρέος να πω εις τον ελληνικό λαό τι πιστεύω. Όλη μου τη ζωή αυτό έκανα, αχάριστο ήταν το έργο μου, μπορεί να είναι και σήμερα αχάριστο, αλλά δεν το θεωρώ χαμένο.\nΕντάξει, επειδή είναι προφανές όμως ότι, δεν ξέρω, κάποιοι θα πουν ότι ο Μητσοτάκης ζητάει αποστασία μέσα στη Νέα Δημοκρατία για να στηρίξουν αυτή την Κυβέρνηση.\nΚαμιά αποστασία δεν ζητώ από τη Νέα Δημοκρατία. Ζητάω απλώς …\nΔεν ζητάτε να φύγουν δηλαδή κάποιοι από τη Νέα Δημοκρατία να πάνε να στηρίξουν αυτή την Κυβέρνηση;\nΌχι. Εγώ ζητώ από τη Νέα Δημοκρατία να πάρει το σωστό δρόμο. Ζητώ όλους, κοιτάτε θα έρθει και η ώρα κ. Παπαχελά της ατομικής ευθύνης. Διότι όταν παίζεται η τύχη της πατρίδας κάθε ένας πρέπει να πάρει τις ευθύνες του επάνω του και νομίζω ότι θα την πάρουν, υπάρχουν πολλοί υπεύθυνοι άνθρωποι σ’ αυτή τη Βουλή μέσα σε όλες τις παρατάξεις, όχι μόνον σε ένα κόμμα, σε όλα τα κόμματα. Αυτή την ώρα πρέπει να γίνει μια Κυβέρνηση …\nΟ αντίλογος είναι, γιατί λένε κάποιοι να μην γίνουν εκλογές, όπως απαιτεί εν πάση περιπτώσει το δημοκρατικό πολίτευμα της χώρας όταν υπάρχει δυσαρμονία και μέσα από το επόμενο αποτέλεσμα τότε να βγει μια κυβέρνηση συνεργασίας αν χρειαστεί;\nΘα σας πω αμέσως γιατί δεν πρέπει να γίνουν εκλογές. Αλλά σας λέω, πρώτον, ότι τώρα υπάρχουν περιθώρια κατά τη γνώμη μου να σχηματιστεί μια κυβέρνηση επειγούσης ανάγκης, η οποία στο τέλος – τέλος κ. Παπαχελά για το δούμε και αλλιώς, εκλογές δεν μπορεί να γίνουν μέχρις ότου ολοκληρωθεί η διαδικασία για τις αποφάσεις που πάρθηκαν. Σ’ αυτό υποθέτω συμφωνούμε όλοι κι αυτό είναι αρκετοί μήνες, δεν είναι μόνον μέχρι το τέλος του έτους, ίσως στην αρχή του επόμενου έτους. Κατά συνέπεια μιλούμε για εκλογές πλέον το επόμενο έτος. Ίσαμε τότε δεν μπορεί να γίνουν εκλογές. Ίσαμε τότε μπορεί αυτή η Κυβέρνηση και πρέπει να μείνει; Κατά τη γνώμη μου όχι. Πρέπει να αναλάβει μια πρωτοβουλία ο Γεώργιος Παπανδρέου, να αναλάβει μια πατριωτική πρωτοβουλία. Εγώ είμαι βέβαιος ότι και ο ίδιος μέσα του δεν θα έχει αντίρρηση και δεν αμφιβάλω καθόλου και για τα αισθήματά του τα πατριωτικά.\nΕδώ κ. Πρόεδρε μπαίνουμε στο θέμα της νομιμοποίησης, το οποίο είναι το εξής, ότι ένα θέμα είναι αυτό που λέτε. Το άλλο θέμα είναι ότι αυτή η Βουλή εξελέγη εν πάση περιπτώσει με τα δεδομένα που υπήρχαν όταν εξελέγη.\nΑυτή τη στιγμή υπάρχει μια εντελώς διαφορετική πολιτική, την οποία ο κόσμος λέει ότι δεν την ήξερε τότε, δεν έχει δηλαδή σταθμίσει αυτά τα δεδομένα …\nΑυτός είναι πρόσθετος λόγος για να φύγει η σημερινή Κυβέρνηση, ναι. Από εκεί και πέρα όμως δεν είναι λόγος για να μην σχηματιστεί άλλη Κυβέρνηση. Κύριε Παπαχελά είναι λάθος να πιστεύουμε ότι τα πράγματα έκλεισαν. Οι εκλογές αυτή την ώρα, εγώ είμαι πεπεισμένος, εάν μεν γίνουν τώρα με όρους καταστροφής, καταστροφικούς όρους από απελπισία, από απώλεια ελέγχου, είναι βέβαιον ότι η Ελλάς πηγαίνει προς άναρχη πτώχευση. Εάν γίνουν αργότερα έχουν ένα μεγάλο μειονέκτημα. Αυτή την ώρα ο λαός μας τελεί σε σύγχυση. Αυτή την ώρα πράγματι είναι δύσκολο να κρίνει ψύχραιμα και σωστά. Και φοβούμαι μήπως βγει μια Βουλή η οποία να είναι αντιευρωπαϊκή, δεν το θεωρώ καθόλου απίθανο αυτό, παρά το γεγονός ότι ο λαός μας …\nΑν μέσα από την Δημοκρατία βγει αυτό, δεν θα το σεβαστούμε όλοι;\nΝαι, αλλά εξαρτάται, εάν αφήσεις το λαό να κρίνει σε μια εποχή τέτοια, το ’20 εάν δεν γινόντουσαν οι εκλογές πολύ πιθανόν η καταστροφή της Μικράς Ασίας θα είχε αποφευχθεί. Δεν σημαίνει πάντοτε, ότι, βεβαίως οι εκλογές τελικά είναι …\nΟ αντίλογος σ’ αυτό, το οποίο το διάβασα τελευταία είναι, ότι εάν είχαν γίνει εκλογές το ’65 και είχε εκτονωθεί η λαϊκή οργή, ενδεχομένως να μην είχαμε πάει και στη δικτατορία.\nΝαι, αλλά το ’65 δεν μπορούσαν να γίνουν εκλογές, διότι δεν ήθελε ο Βασιλεύς, δεν μπορούσαμε να τις κάνουμε τις εκλογές. Δεν υπήρχε καμία αμφιβολία ότι μπορούσαν να γίνουν εκλογές και όταν μπορούσαν να γίνουν εκλογές δεν έγιναν, διότι υπήρχε η επιθυμία να κάνουμε δικτατορία. Είναι άλλη κουβέντα αυτή, ας μην γυρίζουμε στα παλιά. Το βέβαιον είναι ότι οι εκλογές θα δώσουν τη λύση, ότι ο λαός θα δώσει τη λύση, αλλά όχι ο λαός εν οργή, όχι ο λαός εν εξάψει.\nΑπλώς εδώ εγώ να σας πω το σκηνικό το οποίο βλέπω και το βλέπουν και πολλοί έμπειροι άνθρωποι, το οποίο είναι, ότι μπορεί να γίνει μια κυβέρνηση των αρίστων με μια σχετική πλειοψηφία στη Βουλή μαζί ενδεχομένως κάποιους από άλλα κόμματα, αλλά αν αυτό είναι σε δυσαρμονία και δεν έχει την νομιμοποίηση της μεγάλης πλειοψηφίας του κόσμου, γιατί θα είναι μια κυβέρνηση η οποία θα κληθεί να κάνει πάρα πολύ δύσκολα πράγματα …\nΜα κ. Παπαχελά μην αυταπατόμαστε όποια κυβέρνηση και αν κάνει την πολιτική που χρειάζεται σήμερα δεν θα είναι δημοφιλής. Δεν είναι ανάγκη να είναι δημοφιλής η κυβέρνηση, η κυβέρνηση πρέπει να κάνει το σωστό.\nΩραία, γι’ αυτό σας λέω, ότι ο αντίλογος είναι γιατί να μην γίνουν εκλογές, θα έρθει πρώτο κόμμα η Νέα Δημοκρατία είτε με αυτοδυναμία, είτε χωρίς αυτοδυναμία ….\nΓι’ αυτό που σας λέω, διότι φοβούμαι …\nΚαι σύμφωνα μ’ αυτό που λέτε εσείς θα αναγκαστεί να κάνει το ίδιο πράγμα και θα έχει και τη στήριξη του ΠΑΣΟΚ τότε στο κάτω – κάτω.\nΓιατί θα έχει τη στήριξη, που το είδατε γραμμένο;\nΠροφανώς, αν το ΠΑΣΟΚ επί δύο χρόνια στηρίζει αυτά τα μέτρα, δεν θα πει τότε ότι δεν τα στηρίζει.\nΚοιτάξτε, τι φοβάμαι εγώ; Φοβάμαι αυτή την ώρα, δεν θέλω να μπω σε κομματική συζήτηση, αλλά φοβάμαι ένα πράγμα, θα το καταλάβετε αυτό που θα σας πω. Σήμερα το ΠΑΣΟΚ παραπονείται ότι η Νέα Δημοκρατία δεν παίρνει κι αυτή ένα μέρος της ευθύνης, διότι δεν αντέχει, έκαμε και στροφή 180 μοιρών, ακολουθεί μια πολιτική αντίθετη προς το DNA του, πολιτική αντίθετη προς αυτά που είχε …\nΤο ΠΑΣΟΚ λέτε;\nΤο ΠΑΣΟΚ διακηρύξει και ζητά από τη Νέα Δημοκρατία να πάρει ένα μερτικό της ευθύνης. Η Νέα Δημοκρατία του λέει, όχι, θέλω εγώ να γίνω πρώτο κόμμα και ενδεχομένως να κυβερνήσω και με αυτοδύναμη πλειοψηφία. Ε, τι φαντάζεστε δηλαδή αν χάσει το ΠΑΣΟΚ θα το χαρίσει στη Νέα Δημοκρατία, δεν θα της το πληρώσει με τόκο και με επιτόκια αυτά που του κάνει σήμερα; Δεν τελειώνει αυτή η ιστορία κ. Παπαχελά, δεν τελειώνει ποτέ. Ακούστε με εμένα, εγώ έχω εμπειρία, ξέρω καλά την Ελλάδα. Αυτή την ώρα πρέπει να πάμε σε εκτόνωση, να φύγει η κυβέρνηση, να σχηματίσουμε μια κυβέρνηση να λύσει ορισμένα άμεσα προβλήματα τα οποία πρέπει να λύονται, να βάλει την οικονομία σε κάποιο δρόμο, δεν έχουμε χρόνο να σας πω, αλλά είναι πολύ απλά πράγματα τα οποία πρέπει να γίνουν, μερικά πολύ απλά πράγματα. Να φροντίσει να λύσει το θέμα των Σωμάτων Ασφαλείας που μιλήσαμε πρωτύτερα. Ο Υπουργός ο σημερινός της, δεν ξέρω αν λέγεται Προστασίας του Πολίτη, δεν ξέρω αλλάξαμε και όλα τα ονόματα, ο σημερινός Υπουργός ανάμεσα στους κουκουλοφόρους και στα όργανα της τάξεως είναι επιεικώς ουδέτερος με μια συμπάθεια μάλλον προς τους κουκουλοφόρους …\nΝομίζω ότι αυτό είναι πολύ βαριά φράση …\nΔεν ξέρω εγώ, αυτή είναι η αίσθησή μου κ. Παπαχελά, αυτό που αισθάνομαι σας λέω. Ο Υπουργός της Εθνικής Αμύνης παίζει με τις Ένοπλες Δυνάμεις, σκοτώνει την πειθαρχία, παίζουμε δύσκολα πράγματα. Η δικαιοσύνη ταλανίζεται αυτή την ώρα. Είναι μια βαριά δοκιμασία για τη δημοκρατία, είναι δύσκολο και λεπτό το θέμα. Εγώ πιστεύω ότι ο Πρωθυπουργός δεν έκαμε καλά, παρά το ότι επί της ουσίας δεν έχω τίποτα να πω σ’ αυτά που είπε, αλλά δεν έπρεπε να τα πει, δεν έπρεπε να εξωθήσει τα πράγματα, πρέπει να βρεθεί ένας τρόπος να αποκατασταθεί η δικαιοσύνη με το κύρος της, γιατί χωρίς τη δικαιοσύνη δεν μπορούμε να αποκαταστήσουμε το κράτος για το οποίο μιλούσαμε πρωτύτερα, όπως επίσης και χωρίς Ένοπλες Δυνάμεις, χωρίς και τα Σώματα Ασφαλείας δεν μπορούμε. Λοιπόν, υπάρχουν πολλά πράγματα τα οποία μπορούν να γίνουν και πρέπει να γίνουν στοιχειώδη. Να μην περιμένουμε να λύσουμε τα μεγάλα προβλήματα του τόπου, αλλά να δώσουμε την αίσθηση ότι ο τόπος κυβερνάται, να παίρνουν μια ανάσα οι άνθρωποι, να παρθούν μερικές σωστές και γρήγορες αποφάσεις από ανθρώπους έμπειρους και αποφασισμένους. Και από εκεί και πέρα να κατεβούμε στις εκλογές και ό,τι θέλει ο λαός αυτό τελικά θα γίνει.\nΕσείς, λοιπόν, λέτε να γίνει μια νέα Κυβέρνηση με άλλο Πρωθυπουργό και με όποια κόμματα θέλουν ή όποιους βουλευτές θέλουν να συμμετάσχουν …\nΚαι με την Νέα Δημοκρατία επιμένω, η Νέα Δημοκρατία πρέπει να το ξανασκεφτεί και με την Νέα Δημοκρατία, διότι αλλιώς θα επαναληφθεί αυτό που σας είπα πρωτύτερα, δεν μπορεί να υπάρχει βεντέτα μεταξύ των δύο κομμάτων, διότι αυτό γίνεται στην ουσία. Ο Καραμανλής για να πούμε τέλος πάντων και το δίκιο που του ανήκει, ο Κώστας Καραμανλής, εγώ του κάνω αυστηρή κριτική, αλλά σ’ αυτό είχε δίκιο, προσπάθησε κάτι να κάνει, το τορπίλισε το ΠΑΣΟΚ για να έρθει στην εξουσία. Για να έρθει στην εξουσία λέγοντας πράγματα τα οποία ήταν ανακριβή, λέγοντας ψέματα, για να κάνει στροφή 180 μοιρών, μα αυτά δεν είναι σοβαρά πράγματα κ. Παπαχελά σε μια χώρα, αυτά πρέπει να αλλάξουν στον τόπο μας. Και δεν αλλάζουν αν δεν συμβούν αυτά περίπου που σας λέω. Και έπειτα εγώ πιστεύω και κάτι άλλο, ότι το πολιτικό σύστημα έχει κλείσει τον κύκλο του, αν εξαιρέσω το Κομμουνιστικό Κόμμα το οποίο απτόητο παραμένει και συνεχίζει την πορεία του, μια πορεία βέβαια που δεν οδηγεί πουθενά, αλλά όλα τα άλλα κόμματα εγώ τα βλέπω να περνούν από δεινή δοκιμασία. Ελπίζω ότι θα βγουν καινούργια πράγματα.\nΑπλώς κ. Πρόεδρε υπάρχει ένα θέμα αυτό το οποίο λέτε ότι πρέπει να γίνει και ένα θέμα είναι ότι μπορεί αυτό να είναι μια μειοψηφία, ίσως και μικρή μειοψηφία του ελληνικού λαού. Θα σας πουν κάποιοι για παράδειγμα, ότι η κα Μπακογιάννη η οποία έχει το κόμμα της, δεν έχει καταφέρει να περάσει το 3% αν και έχει αυτές τις θέσεις. Αυτό δεν σας λέει κάτι, ότι δεν υπάρχει ένα πλειοψηφικό ρεύμα …\nΜα κ. Παπαχελά ποιος σας είπε ότι είναι δημοφιλές. Κοιτάτε, αλλά πρέπει να σας πω και κάτι άλλο. Εγώ έχω εμπειρία, εγώ αυτή την πολιτική την εφήρμοσα, την πολιτική αυτή που θέλουμε να εφαρμόσουμε σήμερα την εφήρμοσα όταν πήρα την εξουσία το ’90, ’91, ’92 και μέχρι το ’93 και πρέπει να σας πω, ότι είχα κάνει πολλά πράγματα με μια κοινή γνώμη διαμετρικά αντίθετη, τελείως ανώριμη, ενώ σήμερα η κοινή γνώμη έχει ωριμάσει σε πάρα πολλά πράγματα απ’ αυτά τα οποία σήμερα επιχειρούνται, είχα πετύχει τους στόχους μου κατά ένα σημαντικό ποσοστό. Η Κυβέρνηση ανετράπη ας μην πούμε, δεν θέλω να ξύνω πληγές, γιατί και πώς, η ουσία είναι όμως ότι όταν πέσαμε η Νέα Δημοκρατία κ. Παπαχελά είχε 40% φανατισμένους οπαδούς, συνειδητούς οπαδούς αυτής της πολιτικής. Γιατί με τόση ευκολία λέμε ότι η πολιτική αυτή είναι μια μικρή μειοψηφία. Είναι όντως σήμερα, διότι έχει παραπλανηθεί ο λαός, διότι οι πάντες του λένε, κοιτάτε κ. Παπαχελά, όταν σήμερα …\nΑπλώς αυτό που λέτε εσείς το να παγώσουμε τη δημοκρατία για ένα διάστημα …\nΜα δεν την παγώνουμε τη δημοκρατία, πώς την παγώνουμε;\nΌταν λέτε, ότι θα κάνουμε μία Κυβέρνηση η οποία μπορεί να μην είναι δημοφιλής ή να μην εκφράζει πλειοψηφικά το λαό …\nΜα βεβαίως, γιατί, ποιος σας είπε ότι πρέπει …\nΜια στιγμή που το είδατε γραμμένο, ότι πρέπει σε όλη τη διάρκεια της τετραετίας μια κυβέρνηση που έχει πλειοψηφία να είναι δημοφιλής; Ποια κυβέρνηση είναι δημοφιλής σε όλη τη διάρκεια του βίου της;\nΈνα θέμα είναι το να είναι δημοφιλής. Και ένα θέμα είναι να μην μπορούν να περπατήσουν οι Υπουργοί της ή κάποιοι άλλοι στο δρόμο, γιατί αυτά είναι πολύ ακραία εν πάση περιπτώσει συμπτώματα.\nΕίπαμε ότι τα ακραία συμπτώματα πρέπει αυτή την ώρα να αντιμετωπιστούν, να δοθεί διέξοδος. Και η διέξοδος είναι αυτή που ακούσατε. Από εκεί και πέρα …\nΕσείς δηλαδή λέτε, ότι φεύγοντας η Κυβέρνηση και ο Πρωθυπουργός να εκτονωθεί το λαϊκό αίσθημα.\nΕ, κάπως θα εκτονωθεί. Εκτός αν έχουμε αποφασίσει να αυτοκτονήσουμε κ. Παπαχελά, εκτός αν έχουμε αποφασίσει να αυτοκτονήσει η Ελλάς. Δηλαδή αν υπάρχουν άνθρωποι συνετοί, δεν νομίζω ότι υπάρχουν τέτοιοι.\nΑπλώς εγώ αυτό που θέλω να σας πω, γιατί θέλω να σας πάω πάλι στο θέμα λίγο της ανομίας είναι το εξής. Μπορεί να υπάρχει ένα κομμάτι το οποίο οργανωμένα προωθεί εν πάση περιπτώσει τέτοιου είδους φαινόμενα και τέτοιου είδους εκδηλώσεις. Δεν μπορείτε όμως να αμφισβητήσετε στον άνθρωπο τον νοικοκύρη ο οποίος χάνει το έδαφος κάτω από τα πόδια του και ο οποίος έχει ένα συμβόλαιο με εσάς τους πολιτικούς που έλεγε, ότι θα έχω τα ρουσφέτια μου, τους διορισμούς μου στο δημόσιο κλπ.\nΜα γιατί αυτό, ήταν ποτέ θεμιτό;\nΌχι, αλλά αυτό το θεωρούσε δεδομένο γιατί οι πολιτικοί, όλοι εσείς, το πολιτικό σύστημα το είχατε υποσχεθεί.\nΚακώς το θεωρούσαν δεδομένο κ. Παπαχελά. Και καλά δεν διορθώνεται δηλαδή; Είστε τόσο πεσιμιστής εσείς, ώστε πιστεύετε ότι τίποτα δεν μπορεί …\nΌχι, αυτό που λέει ένα μεγάλο κομμάτι του λαού είναι να φύγει αυτό το πολιτικό σύστημα και αυτοί οι πολιτικοί εν πάση περιπτώσει μια – δυο γενιές πολιτικών και να έρθουν άλλοι, γιατί δεν τους εμπιστευόμαστε.\nΜα στο χέρι, εγώ αυτό άρχισα να σας λέω πρωτύτερα, του λαού είναι να τους αλλάξει και θα τους αλλάξει μην κουράζεστε, να τους αλλάζει, αλλά πρέπει να αποφύγουμε εν τω μεταξύ την καταστροφή. Εγώ αυτή την ώρα αυτά που προτείνω, τα προτείνω για να δοθεί μια διέξοδος σε μια ώρα μεγάλης ανάγκης, σε μια ώρα κρίσιμη. Από εκεί και πέρα θα τους αλλάξει και πρέπει να τους αλλάξει, εγώ πρώτος σας το λέω αυτό. Εγώ με την πείρα του ανθρώπου που έχω πίσω μου, έχω ζήσει μεγάλο μέρος ενός αιώνα σας λέω, ότι αυτή την ώρα το πολιτικό σύστημα έχει κλείσει τον κύκλο του. Πρέπει να έρθουν καινούργιοι άνθρωποι και κάνω και έκκληση στους καινούργιους ανθρώπους να έρθουν και μάλιστα και σ’ αυτή την Κυβέρνηση που πρέπει να σχηματιστεί, πρέπει να μετάσχουν όλοι οι ικανοί άνθρωποι. Θα μου πείτε, φαίνονται ουτοπικά αυτά; Μπορεί – μπορεί. Μπορεί να μην γίνουν, αλλά εγώ σας λέω δεν υπάρχει άλλη λύση. Πέστε μου εσείς κάποια άλλη λύση, υπάρχει; Προτείνεται από πουθενά καμιά άλλη λύση, εκτός από τη συνεννόηση; Μα η συνεννόηση των Ευρωπαϊστών κ. Παπαχελά εις όλα τα κόμματα, εις όλα τα κράτη επέτυχε. Γιατί στην Πορτογαλία;\nΕσείς κίνδυνο να πάμε στη δραχμή βλέπετε πραγματικό;\nΜα εγώ το θεωρώ βέβαιον ότι έτσι όπως πηγαίνουμε τελικά όχι μόνο στη δραχμή θα πάμε, θα φύγουμε και από την Ευρώπη. Κοιτάτε παρακολούθησα με πολύ προσοχή, ίσως και εσείς το παρακολουθήσατε την ομιλία του Σαρκοζί, την συνέντευξη που έδωσε, όταν είπε ότι μπήκαμε με πλαστά στοιχεία, χρησιμοποίησε αυτή τη λέξη, faux, πλαστά ανατρίχιασα δεν σας κρύβω, όπου ο Σαρκοζί είναι παραδοσιακός φίλος της Ελλάδος δεν υπάρχει καμιά αμφιβολία, αγαπά την Ελλάδα. Έφτασε σ’ αυτό το σημείο να λέει πράγματα υπερβολικά, διότι δεν μπήκαμε με πλαστά στοιχεία, απλώς μπήκαμε με πολιτική στήριξη, διότι η Ευρώπη έκαμε στραβά μάτια σε πολλά πράγματα, όπως έκανε, παλιά είναι η ιστορία, από την εποχή τη δική μου αυτό συνέβαινε.\nΑλλά εσείς πραγματικά βλέπετε τον κίνδυνο ότι μπορούμε …\nΑυτή την ώρα η Ευρώπη, πρώτον, θα μας αφήσει να ζήσουμε, θα μας βοηθήσει για το χρέος όπως είπαμε και θα μας πει, βγάλτε τα πέρα τώρα μ’ αυτά τα χρήματα που έχετε, περάστε. Αυτό θα μας κάνει και καλό κ. Παπαχελά. Διότι όταν θα ξέρει ο Έλληνας πολίτης ότι εφ’ όσον συνεχίζεται το έλλειμμα που συνεχίζεται ηρωικά και κανείς δεν μιλά 3 εκατομμύρια την ημέρα των σιδηροδρόμων, το ΟΣΕ, αυτά θα τα πληρώσει η σύνταξή του, το βοήθημα του, το φάρμακο, η ιατρική περίθαλψη, θα κάθεται να το σκέφτεται. Ίσαμε σήμερα είχαμε την ανεξάντλητη δεξαμενή όπως νομίζαμε, το ευρώ όπως είχα πει εγώ είναι και ευλογία και κατάρα, μας έδωσε την άνεση να δανειζόμαστε και δεν σκεφτόμαστε. Όταν καταλάβει ότι κάθε δαπάνη που γίνεται κακώς δηλαδή, σπατάλη που γίνεται, κάθε κακοδιαχείριση την πληρώνει ο ίδιος από την τσέπη του και ότι δεν υπάρχει κάποιο αόρατο χέρι το οποίο θα παρέμβει, θα σοβαρευτούμε, θα ζήσουμε με τις δυνάμεις μας, η Ευρώπη θα μας βοηθήσει. Από εκεί και πέρα όμως ταυτόχρονα η Ευρώπη έχει μετρήσει και το κόστος που έχει η απομάκρυνση της Ελλάδος. Και ξέρετε αυτοί μετράνε σωστά και καλά και όταν δουν ότι πλέον δεν γίνεται αλλιώς και όταν δουν ότι το κόστος της διατήρησης της Ελλάδος μέσα στο ευρώ και μέσα στην Ευρώπη είναι μεγαλύτερο από την απομάκρυνση της, θα κάμουν αυτό το οποίο τους συμφέρει, θα επιβιώσουν, θέλουν πρώτα το δικό τους το συμφέρον, δεν θα θυσιαστεί η Ευρώπη για το χατίρι της Ελλάδος, αυτό πρέπει να το γνωρίζουμε εμείς οι Έλληνες.\nΚύριε Πρόεδρε, όπως είπατε, έχετε ζήσει ένα μεγάλο κομμάτι της ιστορίας, έχετε τους οπαδούς σας, έχετε τους φανατικούς σας αντιπάλους, αλλά όλα αυτά τα βλέπετε με μια ψυχραιμία υποθέτω μέσα στο πέρασμα του χρόνου και θέλω να σας ρωτήσω τι είναι αυτό που σας τρομάζει, γιατί έχετε ζήσει τον πόλεμο, έχετε ζήσει τον εμφύλιο, τι είναι αυτό που σας τρομάζει και πώς εσείς βλέπετε το μέλλον μέσα απ’ αυτή την εμπειρία;\nΘα σας πω κ. Παπαχελά τελείως ειλικρινώς, ότι περνώ μια φάση της ζωής μου όπου πράγματι με την εμπειρία που έχω προσπαθώ να φανώ χρήσιμος χωρίς φόβο και χωρίς πάθος. Εγώ κλείνω τον κύκλο μου λέγοντας τολμώ να πω, μπορώ να πω, ότι ποτέ δεν είπα ψέματα στο λαό, είπα πάντοτε την αλήθεια. Και αυτό το οποίο είπα το τήρησα, δεν ήμουν ευχάριστος όπως και σήμερα ίσως μ’ αυτά που σας λέω μπορεί να μην είμαι ευχάριστος σε πολλούς, αλλά δυστυχώς θα επαληθευτούν, όπως επαληθεύτηκαν όλα όσα κατά καιρούς είχα πει στο παρελθόν. Και η μόνη μου επιθυμία είναι να βοηθήσω. Αυτό είναι το πρώτο που θέλω να σας πω. Το δεύτερο είναι ότι εγώ δεν χάνω την εμπιστοσύνη μου εις το λαό και την ελπίδα ότι τελικά θα βρεθεί διέξοδος και λύσης. Περάσαμε και άλλοτε δυσκολίες και δεν με τρομάζει η οικονομία τόσο όσο με τρομάζει αυτό που πρωτύτερα σας είπα να βρούμε έναν τρόπο να συνυπάρξουμε σ’ αυτή τη χώρα, ήταν πάντοτε η μεγάλη αδυναμία των Ελλήνων από την αρχαιότητα και δυστυχώς σ’ αυτό είμαστε γνήσιοι απόγονοι και των αρχαίων Ελλήνων. Λοιπόν, θέλω ενότητα και συμφωνία και δημοκρατία θέλω μέσα στην οποία μπορούν να λυθούν όλα τα προβλήματα. Και από εκεί και πέρα θα σας πω κάτι το οποίο ίσως δεν περιμένετε να τα ακούσετε από μένα, εγώ πιστεύω ότι τα οικονομικά διορθώνονται πάρα πολύ γρήγορα, πολύ γρηγορότερα απ’ όσο πολλοί πιστεύουν. Το θαύμα της Γερμανίας η οποία ισοπεδωμένη, μοιρασμένη, νικημένη, με 12-13 εκατομμύρια πρόσφυγες κατάφερε μέσα σε 10 χρόνια όταν ενωμένοι οι Γερμανοί δουλέψανε να γίνει η πρώτη δύναμη της Ευρώπης, της Ιαπωνίας, αλλά και της Ελλάδος, το θαύμα της Ελλάδος όπως λεγόταν. Η Ελλάδα ίσαμε τη δικτατορία ανέβαινε κάθετα. Εγώ το 1966 το χρόνο της λεγόμενης αποστασίας Στεφανόπουλου ήταν ο καλύτερος χρόνος όλου του αιώνα, η Ελλάς είχε αύξηση του εθνικού εισοδήματος 8% κλπ. κλπ., περίσσευμα. Μπορεί πολύ εύκολα οι πληγές οι οικονομικές να επουλωθούν και ο τόπος να αναρρώσει πολύ γρηγορότερα, αλλά πρέπει να είμαστε ρεαλιστές, να είμαστε πραγματιστές, να καταλάβουμε ότι για να γίνει αυτό πρέπει να δουλέψουμε περισσότερο, πρέπει να πειθαρχήσουμε περισσότερο, πρέπει να αρχίσουμε να παράγουμε και να γίνουμε ανταγωνιστικοί. Ζούμε σε έναν σκληρό κόσμο, όπου τίποτα δεν χαρίζεται. Έχω εμπιστοσύνης τις ικανότητες του Έλληνα, έχω εμπιστοσύνη στη δυνατότητά του να ανταπεξέλθει. Το μόνο που φοβούμαι είναι τη διαίρεση και την ασυνεννοησία, γι’ αυτό ρίχνω όλο μου το βάρος εκεί τώρα, θέλω πολιτικά να βρεθεί μια διέξοδος και από εκεί και πέρα είμαι βέβαιος ότι με τα οικονομικά θα τα βγάλουμε πέρα και γρηγορότερα απ’ ότι νομίζουμε. Χρειάζεται όμως μια περίοδος πειθαρχίας, ελέγχου και υπομονής. Και θα τελειώσω με τη φράση, ότι δεν μπορώ να ακούω κάθε μέρα σε όλα τα κανάλια τα κρατικά και μη, δεν ξέρω αν και το δικό σας, το ΣΚΑΪ το λέει, αλλά ελπίζω να μην το λέει, ότι συνεχίζεται η αυστηρή λιτότητα. Δεν είναι λιτότητα το να ζεις με τα λεφτά που έχεις, εγώ έμαθα σε όλη μου τη ζωή να ζω με τα λεφτά που είχαμε, περάσαμε εποχές δύσκολες από την πείνα ίσαμε τη στέρηση, ζούσαμε πάντα με τα λεφτά που έχουμε, πρέπει να το καταλάβουμε ότι αυτό δεν είναι λιτότητα. Και πρέπει να επανέλθουμε στην σκληρή πραγματικότητα για να δουλέψουμε πάνω σ’ αυτό που είμαι βέβαιος ότι τότε θα πετύχουμε.\nΚύριε Πρόεδρε, ευχαριστώ πάρα πολύ γι’ αυτή τη συζήτηση, η οποία όπως είπα, μπορεί να μην είναι αρεστή σε όλους, αλλά είναι πάντα ενδιαφέρουσα και χρήσιμη.\nΕγώ κ. Παπαχελά σας είπα ότι πιστεύω, είμαι εκτός ενεργούς πολιτικής και σας το λέω κατηγορηματικά, δεν επιχειρώ να κάνω τίποτα και ούτε γι’ αυτό απέφυγα να σας πω ονόματα ή οτιδήποτε άλλο και ότι θα μπορούσα να είχα πολλές ιδέες πάνω σ’ αυτό. Ο ρόλος τον οποίον νομίζω ότι μπορώ να παίξω χωρίς φόβο και χωρίς πάθος με την συνείδησή μου ήσυχη, είναι να πω τη γνώμη μου στον ελληνικό λαό και αυτό έκανα και απόψε. Και σας ευχαριστώ πολύ για την ευκαιρία που μου δώσατε να το κάνω.


Πρόσκληση για κατάθεση προτάσεων συνθήματος 8ου Thessaloniki Pride - Thessaloniki Pride\n50 χρόνια πριν η LGBTI κοινότητα είπε το πρώτο «ΟΧΙ». Το βράδυ της 28ης Ιουνίου 1969 οι θαμώνες του γκέι μπαρ «Stonewall Inn» στην Νέα Υόρκη αντέδρασαν στην ασύστολη αστυνομική βία δίνοντας έτσι το μήνυμα πως δεν θα ανεχτούν πια την απάνθρωπη αυτή συμπεριφορά. Έκτοτε, ένα παγκόσμιο LGBTI κίνημα πήρε σάρκα και οστά.\nΤο αποτέλεσμα; Μα φυσικά πολύχρωμο!\nΠολύχρωμο καθώς το κίνημα πέτυχε σπουδαία κατορθώματα βελτιώνοντας τις ζωές των μελών του. Οι διάφορες θεσμικές αλλά και κοινωνικές μεταβολές έλουσαν με λαμπερά χρώματα τις ζωές των LGBTI ατόμων.\nΤο αποτέλεσμα είναι, όμως, πολύχρωμο επειδή αυτή η διαδρομή είχε και μαύρες στιγμές εκτός από τις λαμπερές. Πολλά μέλη της κοινότητας θυσιάστηκαν και χάθηκαν πάνω στον αγώνα τους. Πολλά βασικά βήματα, όπως ο γάμος και η τεκνοθεσία στη χώρα μας, δεν έχουν υλοποιηθεί ακόμη. Επίσης, μέρος της κοινωνίας εξακολουθεί να αντιμετωπίζει εχθρικά τους LGBTI ανθρώπους.\nΚαι τώρα 2019. Thessaloniki Pride 2019. Φέτος, όλες, όλοι και όλα μαζί θα θυμηθούμε τα επιτεύγματα της κοινότητάς μας, θα εντοπίσουμε τα σημεία όπου χρειάζονται αλλαγή και κυρίως θα συνεχίζουμε να παλεύουμε για μια κοινωνία που θα μας χωράει όλα, όπως ακριβώς είμαστε. To be continued…\nΚάλεσμα για σύνθημα\nΕπειδή το Thessaloniki Pride θέλει να ακούει όλων τις φωνές, περιμένουμε τη δική σου πρόταση για το σύνθημα του φετινού φεστιβάλ. Πρόσεξε, όμως, το σύνθημα θα γίνει viral σε όλη την Ελλάδα. Γι’ αυτό θέλουμε να επιστρατεύεις τη φαντασία σου!\nΜερικές συμβουλές για ένα έξυπνο και επιτυχημένο σύνθημα:\nΑν έχεις κι εσύ ιδέες και προτάσεις, στείλ’ τες μέχρι τις 16 Φεβρουαρίου μέσω e-mail στο contact@thessalonikipride.com ή στη σελίδα στο Facebook www.facebook.com/ThessalonikiPride.\nTags:2019, 8o Thessaloniki Pride, 8ο, pride, Thessaloniki, σύνθημα, Φεστιβάλ Υπερηφάνειας Θεσσαλονίκη


ΚΕΦΙ: Εκδήλωση για τον καρκίνο του πνεύμονα και την αντικαπνιστική εκστρατεία | Virus.com.gr\nHome Νέα Εκδηλώσεις ΚΕΦΙ: Εκδήλωση για τον καρκίνο του πνεύμονα και την αντικαπνιστική εκστρατεία\nΣυντάκτης: Viruson: 27/05/2022, 15:39 Κατηγορίες: Εκδηλώσεις, Νέα, ΡεπορτάζΧωρίς Σχόλια\nΕπιστημονική ημερίδα με θέμα «Δεν καπνίζω… επιλέγω τη ζωή!!!- Καρκίνος του πνεύμονα & Αντικαπνιστική εκστρατεία» διοργανώνει ο Σύλλογος Κ.Ε.Φ.Ι. με αφορμή την Παγκόσμια Ημέρα Κατά του Καπνίσματος. Η εκδήλωση θα πραγματοποιηθεί τη Τρίτη 31 Μαΐου και ώρα 18:00 στο Αμφιθέατρο του Ινστιτούτου ΠΑΣΤΕΡ.\nΗ εκδήλωση π ραγματοποιείται σε συνεργασία με την Πνευμονολογική Κλινική του Ογκολογικού Νοσοκομείου “Ο Άγιος Σάββας” και τον οργανισμό “W4O – Γυναίκες στην Ογκολογία”. Η συγκεκριμένη εκδήλωση υλοποιείται από τον Σύλλογο Κ.Ε.Φ.Ι., για 8η συνεχή χρονιά.\nΗ ημερίδα θα πραγματοποιηθεί υβριδικά. Σύνδεσμοι για παρακολούθηση LIVE εδώ και εδώ\nΕπιδίωξη αποτελεί η πληροφόρηση του κοινού για τις βλαβερές συνέπειες του καπνίσματος και για τον καρκίνο του πνεύμονα. Η εκδήλωση εστιάζει στην ευαισθητοποίηση για το κάπνισμα, με δεδομένο ότι αποτελεί παράγοντα κινδύνου για πάρα πολλά νοσήματα, καρδιακά, ογκολογικά και άλλα, και αποτελεί τη βασικότερη αιτία για τον καρκίνο του πνεύμονα. Ο τελευταίος τύπος καρκίνου είναι ο συχνότερος και πιο θανατηφόρος καρκίνος σε παγκόσμιο επίπεδο. Η θνητότητα οφείλεται στη δυσκολία διάγνωσης καθώς στα πρώτα στάδια μερικές φορές και σε προχωρημένο στάδιο δεν εμφανίζονται συμπτώματα, παρά μόνο όταν η ασθένεια έχει αρχίσει να εξελίσσεται.\nΣτόχευση της προσπάθειας ενημέρωσης αποτελεί η ομάδα καπνιστών καθώς παρατηρείται τα τελευταία χρόνια πως τα περιστατικά του καρκίνου του πνεύμονα εμφανίζουν αυξητική τάση, γιατί αυξάνεται ο αριθμός των καπνιστών, πρώτη ομάδα κινδύνου για τη νόσο. Ενδεικτικό είναι πως ο καρκίνος του πνεύμονα είναι 10 φορές πιο συχνός στους καπνιστές από ότι στους μη καπνιστές.\nTags: Επιστημονική ΗμερίδαΚάπνισμαΚαρκίνος του ΠνεύμοναΚΕΦΙ


Ε.ΠΟ.Φ.Ε. : ΚΥΚΛΟΦΟΡΗΣΕ ΔΙΑΔΙΚΤΥΑΚΑ Η ΝΕΑ ΕΠΑΦΗ Ν.25\nΕΠΑΦΗ ΤΡΙΜΗΝΙΑΙΟ ΔΕΛΤΙΟ ΕΝΗΜΕΡΩΣΗΣ ΤΗΣ Ε.ΠΟ.Φ.Ε. ΕΝΩΣΗ ΠΟΛΙΤΙΣΤΙΚΩΝ ΦΟΡΕΩΝ ΕΒΡΟΥ τεύχος 25 12/14\nΤΟ Δ.Σ. ΤΗΣ Ε.ΠΟ.Φ.Ε. ΕΥΧΕΤΑΙ ΣΕ ΟΛΟΥΣ ΤΟΥΣ ΠΟΛΙΤΙΣΤΙΚΟΥΣ ΦΟΡΕΙΣ ΑΛΛΑ ΚΑΙ ΣΕ ΚΑΘΕ ΣΥΜΠΑΤΡΙΩΤΗ ΠΟΥ ΑΣΧΟΛΕΙΤΑΙ ΜΕ ΤΟΝ ΠΟΛΙΤΙΣΜΟ ΚΑΛΗ ΔΗΜΙΟΥΡΓΙΚΗ ΧΡΟΝΙΑ\nΗ ΕΤΗΣΙΑ ΤΑΚΤΙΚΗ\nΓΕΝΙΚΗ ΣΥΝΕΛΕΥΣΗ Τ ΗΣ Ε.ΠΟ.Φ.Ε. ΘΑ ΓΙΝΕΙ ΣΤΗΝ ΚΑΡΩΤΗ\nΤΗΝ ΚΥΡΙΑΚΗ 8 ΜΑΡΤΙΟΥ 2015 ΩΡΑ 11.00\nΚΑΛΟΥΝΤΑΙ ΟΛΟΙ ΟΙ ΦΟΡΕΙΣ ΜΕΛΗ ΤΗΣ ΕΝΩΣΗΣ ΝΑ ΔΩΣΟΥΝ ΤΟ ΠΑΡΩΝ .\nΟΙ ΦΟΡΕΙΣ ΑΠΟ ΤΗΝ ΑΛΕΞΑΝΔΡΟΥΠΟΛΗ ΝΑ ΕΠΙΚΟΙΝΩΝΗΣΟΥΝ ΜΕ ΤΟΝ ΠΡΟΕΔΡΟ ΓΙΑ ΝΑ ΣΥΝΤΟΝΙΣΘΕΙ Η ΜΕΤΑΚΙΝΗΣΗ\nΕΠΑΦΗ .Τριμηνιαίο ενημερωτικό δελτίο της Ε.ΠΟ.Φ.Ε. Τεύχος 25 ΔΕΚΕΜΒΡΙΟΣ ‘14\nΟΙ ΕΚΔΗΛΩΣΕΙΣ ΤΟΥ 4ουΤΡΙΜΗΝΟΥ 2014\nΑρκετές ήταν οι εκδηλώσεις που διοργάνωσε η Ε.ΠΟ.Φ.Ε. το 4ο τρίμηνο του 2014 . Επιγραμματικά θα τις αναφέρουμε παρακάτω.\nΒΙΒΛΙΟΠΑΡΟΥΣΙΑΣΗ : Η ΜΑΧΗ ΤΗΣ ΚΡΗΤΗΣ ΤΟΥ Χ. ΡΟΥΣΣΟΠΟΥΛΟΥ\nΠΡΟΚΕΙΤΑΙ ΓΙΑ ΤΗΝ ΙΣΤΟΡΙΑ ΤΩΝ 300 ΕΒΡΙΤΩΝ ΝΕΟΣΥΛΛΕΚΤΩΝ ΠΟΥ ΠΟΛΕΜΗΣΑΝ ΣΤΗΝ ΜΑΧΗ ΤΗΣ ΚΡΗΤΗΣ ΤΟ 1941\nΟΡΕΣΤΙΑΔΑ 11-10-2014 ΣΑΒΒΑΤΟ ΩΡΑ 18.30\nΣτο πολύκεντρο (Δυτική είσοδος της πόλης)\nΜέσα σε μια κατάμεστη αίθουσα στο Πολιτιστικό Πολύκεντρο του Δήμου Ορεστιάδας, πραγματοποιήθηκε σε άκρως συγκινησιακό κλίμα, η ιστορικής σημασίας, εκδήλωση μνήμης και τιμής της Ε.ΠΟ.Φ.Ε.\nΧαιρετισμούς απεύθυναν ο Υφυπουργός Παιδείας κ. Αλέξανδρος Δερμεντζόπουλος, η Περιφερειακή Σύμβουλος Περιφέρειας Αν. Μακ.-Θράκης κα Νόρα Μοσχοφίδου ως εκπρόσωπος του Αντιπεριφερειάρχη Έβρου κ. Δημήτρη Πέτροβιτς, ο Αντιδήμαρχος Ορεστιάδας κ. Χρήστος Ορμανλίδης ως Αναπληρωτής του Δημάρχου κ.Βασίλη Μαυρίδη και ο Εκπρόσωπος του Μητροπολίτου Διδυμοτείχου, Ορεστιάδας & Σουφλίου Σεβασμιοτάτου κ. Δαμασκηνού.\nΙστορική αναδρομή έγινε από την κ. Τζιβελέκη Μαίρη, εγγονή φονευθέντος Εβρίτη, την κ.Θεοδωρακοπούλου Ελένη, κόρη του συγγραφέα του ομώνυμου βιβλίου-Χρήστου Ρουσσόπουλου, τον κ. Μαμαλάκη Κων/νο, σύμβουλο σε θέματα νεότερης ιστορίας του Ιστορικού Μουσείου Κρήτης, τον κ. Σαραντίδη Σαράντη εκπαιδευτικό και τη φιλόλογο κ. Λιολιοσίδου Θεοδώρα.\nΤην εκδήλωση συντόνισε ο δημοσιογράφος κ.Σταύρος Παπαθανάκης.\nΟ Πολιτιστικός Σύλλογος Νεολαίας Ορεστιάδας «ΟΙ ΘΡΑΚΕΣ», παρουσίασε χορούς της Θράκης και της Κρήτης.\nΠαρόντες, δύο από τους επιζήσαντες: ο κ. Χρήστος Σταματόπουλος και ο κ.Αθανάσιος Ευαγγελούδης.\nΑΛΕΞΑΝΔΡΟΥΠΟΛΗ: 12-10-2014 ΚΥΡΙΑΚΗ ΩΡΑ 11.30 ΣΤΟ ΝΟΜΑΡΧΕΙΟ\nΤΟ ΣΑΒΒΑΤΟ 20 ΔΕΚΕΜΒΡΙΟΥ ΠΑΡΟΥΣΙΑΣΑΜΕ ΤΑ 2 ΒΙΒΛΙΑ ΤΗΣ ΟΜΑΔΑΣ ΠΟΙΗΣΗΣ ΚΑΙ ΛΟΓΟΤΕΧΝΙΑΣ ΤΗΣ Ε.ΠΟ.Φ.Ε. ΣΤΗΝ ΑΙΘΟΥΣΑ ΚΥΡΙΩΝ ΚΑΙ ΔΕΣΠΟΙΝΙΔΩΝ ΑΛΕΞΑΝΔΡΟΥΠΟΛΗΣ. ΣΕ ΜΙΑ ΑΠΛΗ ΚΑΙ ΑΠΕΡΙΤΗ ΕΚΔΗΛΩΣΗ. ΜΕ ΤΗΝ ΣΥΜΜΕΤΟΧΗ ΜΕΛΩΝ ΤΟΥ ΣΥΛΛΟΓΟΥ ΝΕΦΕΛΗΓΕΡΕΤΕΣ , ΠΟΥ ΑΠΗΓΓΕΙΛΑΝ ΤΑ ΠΟΙΗΜΑΤΑ ΤΩΝ ΔΗΜΙΟΥΡΓΩΝ.\nΑΛΕΞΑΝΔΡΟΥΠΟΛΗ: ΣΑΒΒΑΤΟ 1 ΝΟΕΜΒΡΙΟΥ\n20 ΕΤΗ Ε.ΠΟ.Φ.Ε.\n1994-2014 ΝΟΜΑΡΧΕΙΟ ΩΡΑ 20.00\nΣε μια κατάμεστη αίθουσα από εκπροσώπους φορέων, συλλόγων-μελών της Ένωσης, καλλιτεχνών και κόσμου, πραγματοποιήθηκε η Επετειακή Εκδήλωση της Ε.ΠΟ.Φ.Ε.\nγια τα 20 έτη από την ίδρυση της Ενώσεως .\nΤΙΜΗΘΗΚΑΝ τα ΙΔΡΥΤΙΚΑ ΜΕΛΗ-ΣΥΛΛΟΓΟΙ της Ε.ΠΟ.Φ.Ε. με ένα πήλινο πιάτο με το έμβλημα της Ένωσης :\n"ΠΟΛΙΤΙΣΤΙΚΟΣ ΣΥΛΛΟΓΟΣ ΕΛΛΗΝΟΜΟΥΣΕΙΟΝ ΑΙΝΟΥ"\n"ΚΑΛΛΙΤΕΧΝΙΚΟΣ ΟΜΙΛΟΣ ΑΛΕΞΑΝΔΡΟΥΠΟΛΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΠΕΤΡΩΤΙΩΤΩΝ ΑΛΕΞΑΝΔΡΟΥΠΟΛΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΛΑΒΑΡΙΩΤΩΝ ΑΛΕΞ/ΠΟΛΗΣ"\n"ΣΥΛΛΟΓΟΣ ΣΑΜΟΘΡΑΚΙΤΩΝ Ν. ΕΒΡΟΥ - Η ΝΙΚΗ ΤΗΣ ΣΑΜΟΘΡΑΚΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΤΡΙΓΩΝΟΥ ΑΛΕΞ/ΠΟΛΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΧΗΛΗΤΩΝ ΜΑΥΡΗΣ ΘΑΛΑΣΣΑΣ-ΑΓ.ΕΥΘΥΜΙΟΣ"\n"ΑΚΡΙΤΙΚΟΣ ΣΥΛΛΟΓΟΣ ΚΥΡΙΩΝ & ΔΕΣΠΟΙΝΙΔΩΝ ΚΑΣΤΑΝΕΩΝ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΣΑΡΑΚΑΤΣΑΝΑΙΩΝ ΕΒΡΟΥ"\n"ΣΥΛΛΟΓΟΣ ΚΥΡΙΩΝ & ΔΕΣΠΟΙΝΙΔΩΝ ΑΛΕΞΑΝΔΡΟΥΠΟΛΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ-ΕΝΩΣΗ ΘΡΑΚΩΝ"\n"ΜΟΡΦΩΤΙΚΟΣ ΣΥΛΛΟΓΟΣ ΠΟΝΤΙΩΝ Ν.ΕΒΡΟΥ-ΑΛΕΞΙΟΣ ΚΟΜΝΗΝΟΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΑΠΟΛΛΩΝΙΑΔΙΤΩΝ ΑΛΕΞ/ΠΟΛΗΣ"\n"ΠΟΛΙΤΙΣΤΙΚΟΣ ΣΥΛΛΟΓΟΣ ΦΕΡΩΝ - Η ΑΓΙΑ ΣΟΦΙΑ"\nΤΙΜΗΘΗΚΑΝ τα ΜΕΛΗ των ΔΙΟΙΚΗΤΙΚΩΝ ΣΥΜΒΟΥΛΙΩΝ της Ε.ΠΟ.Φ.Ε. κατά τη ΔΕΚΑΕΤΙΑ 2005–2014 με ειδική περγαμηνή:\nΜΠΑΧΑΡΙΔΟΥ ΦΑΝΗ, ΣΤΟΙΚΙΔΗΣ ΙΩΑΝΝΗΣ (ΕΚΛΙΠΩΝ), ΚΑΡΙΠΙΔΟΥ ΜΑΡΙΝΑ, ΜΠΟΥΡΜΑ ΚΥΡΙΑΚΗ, ΤΣΙΑΚΙΡΗΣ ΓΕΩΡΓΙΟΣ, ΚΑΠΟΥΤΣΗΣ ΒΑΣΙΛΕΙΟΣ, ΤΟΠΑΛΙΔΟΥ ΒΑΣΙΛΙΚΗ, ΧΑΡΑΛΑΜΠΙΔΟΥ ΣΤΥΛΙΑΝΗ, ΣΤΑΦΥΛΙΔΗΣ ΣΑΜΨΩΝ, ΔΟΥΚΑΣ ΔΗΜΟΣΘΕΝΗΣ, ΤΣΙΑΚΙΡΗ ΕΥΑΓΓΕΛΙΑ, ΚΑΚΑΛΗΣ ΧΡΗΣΤΟΣ, ΑΡΑΜΠΑΤΖΗΣ ΚΩΝΣΤΑΝΤΙΝΟΣ, ΤΟΠΑΛΙΔΗΣ ΓΕΩΡΓΙΟΣ, ΑΛΕΞΙΑΔΗΣ ΔΗΜΗΤΡΙΟΣ, ΨΕΙΡΑΚΗ ΟΥΡΑΝΙΑ, ΘΕΟΔΩΡΑΚΟΠΟΥΛΟΥ ΕΛΕΝΗ, ΚΑΛΤΣΟΥ ΑΙΚΑΤΕΡΙΝΗ, ΝΑΛΜΠΑΝΤΗΣ ΑΓΓΕΛΟΣ, ΤΣΑΚΜΑΚΙΔΟΥ ΕΥΑΓΓΕΛΙΑ, ΓΚΟΥΓΚΟΥΔΗ ΑΘΑΝΑΣΙΑ, ΒΙΤΣΑ ΜΑΡΙΑ, ΚΟΝΤΙΔΟΥ ΜΑΡΘΑ, ΚΑΨΙΩΤΗ ΚΙΚΗ, ΑΓΓΕΛΙΝΑ ΓΕΩΡΓΙΑ, ΓΚΑΜΠΡΑΝΗΣ ΔΗΜΟΣΘΕΝΗΣ, ΑΔΑΜΙΔΟΥ ΜΑΡΙΑ, ΓΙΑΛΑΜΑΣ ΑΘΑΝΑΣΙΟΣ, ΚΕΛΕΜΙΔΗΣ ΔΗΜΗΤΡΗΣ.\nΑΠΟΝΕΜΗΘΗΚΑΝ ΑΝΑΜΝΗΣΤΙΚΑ ΕΠΕΤΕΙΑΚΑ ΛΑΒΑΡΑ στους ΣΥΛΛΟΓΟΥΣ-ΜΕΛΗ της Ε.ΠΟ.Φ.Ε.:\n"ΠΟΛΙΤΙΣΤΙΚΟΣ ΣΥΛΛΟΓΟΣ <<ΑΚΡΙΤΕΣ>>",\n"ΠΟΛΙΤΙΣΤΙΚΟΣ ΣΥΛΛΟΓΟΣ ΛΑΔΙΩΤΩΝ ΑΛΕΞ/ΠΟΛΗΣ",\n"ΠΟΛΙΤΙΣΤΙΚΟΣ ΣΥΛΛΟΓΟΣ ΟΡΕΣΤΙΑΔΑΣ <<ΟΙ ΘΡΑΚΕΣ>>",\n"ΠΟΛΙΤΙΣΤΙΚΟΣ ΣΥΛΛΟΓΟΣ ΑΠΑΛΟΥ <<ΦΑΡΟΣ>>",\n"ΠΟΛΙΤΙΣΤΙΚΟΣ ΕΠΙΜΟΡΦΩΤΙΚΟΣ ΣΥΛΛΟΓΟΣ ΛΟΥΤΡΟΥ",\nΣΥΝΕΧΕΙΑ ΣΤΗΝ ΣΕΛΙΔΑ 6 ΣΕΛΙΣ 5\nΣΥΝΕΧΕΙΑ ΑΠΟ ΤΗΝ 5η ΣΕΛΙΔΑ\n"ΣΥΛΛΟΓΟΣ ΙΣΤΟΡΙΚΗΣ ΜΝΗΜΗΣ & ΜΟΥΣΙΚΗΣ ΠΑΡΑΔΟΣΗΣ <<ΦΩΝΕΣ ΤΗΣ ΘΡΑΚΗΣ>>",\n"ΑΜΚΕ ΠΟΛΙΤΙΣΜΟΥ <<ΙΔΕΑ>>",\n"ΣΥΛΛΟΓΟΣ ΦΙΛΩΝ ΜΕΤΑΞΗΣ ΣΟΥΦΛΙΟΥ <<Η ΧΡΥΣΑΛΛΙΔΑ>>",\n"ΠΟΛΙΤΙΣΤΙΚΟΣ ΣΥΛΛΟΓΟΣ ΠΕΥΚΩΝ <<ΟΙ ΡΙΖΕΣ>>",\n"ΣΥΛΛΟΓΟΣ ΟΡΕΣΤΙΑΔΙΤΩΝ ΑΛΕΞ/ΠΟΛΗΣ <<ΟΡΕΣΤΗΣ>>",\n"ΣΥΛΛΟΓΟΣ ΝΕΟΣ ΚΥΚΛΟΣ ΣΟΥΦΛΙΩΤΩΝ".\n''ΑΜΚΕ ΜΟΥΣΕΙΟ ΤΕΧΝΗΣ ΜΕΤΑΞΙΟΥ''\n''ΣΥΛΛΟΓΟΣ ΜΟΥΣΙΚΩΝ ΕΚΠΑΙΔΕΥΤΙΚΩΝ ΑΝ. ΜΑΚΕΔΟΝΙΑΣ -ΘΡΑΚΗΣ''\nΗ εκδήλωση ντύθηκε με ΖΩΝΤΑΝΗ ΜΟΥΣΙΚΗ - ΜΕΛΟΠΟΙΗΜΕΝΗ ΠΟΙΗΣΗ ΕΒΡΙΤΩΝ ΔΗΜΙΟΥΡΓΩΝ. ΜΙΑ ΠΡΟΣΦΟΡΑ ΤΟΥ ΣΥΛΛΟΓΟΥ ΜΟΥΣΙΚΩΝ ΕΚΠΑΙΔΕΥΤΙΚΩΝ ΑΝ.ΜΑΚΕΔ.-ΘΡΑΚΗΣ ΣΕ ΣΥΝΕΡΓΑΣΙΑ ΜΕ ΤΟΥΣ ΝΕΦΕΛΗΓΕΡΕΤΕΣ ΚΑΙ ΤΗΝ ΟΜΑΔΑ ΠΟΙΗΣΗΣ ΚΑΙ ΛΟΓΟΤΕΝΙΑΣ ΤΗΣ ΕΠΟΦΕ\nΕπίσης λάβαρο της Ε.ΠΟ.Φ.Ε. έλαβαν όλοι οι πρώην πρόεδροι της Ε.ΠΟ.Φ.Ε.\nο Αντιπεριφερειάρχης Π.Ε. Έβρου κ.Δημήτρης Πέτροβιτς, η Θεματική Αντιπεριφερειάρχης Πολιτισμού Α.Μ.Θ. κα Ζήνα Ζάχαρη, ο Θεματικός Αντιπεριφερειάρχης Ανάπτυξης Α.Μ.Θ. κ. Κωνσταντίνος Εξακουστός, ο Εκπρόσωπος του Διοικητή της ΧΙΙ ΜΚ Μεραρχίας Πεζικού Έβρου, ο Πρόεδρος του Ο.Λ.Α.-"Οργανισμός Λιμένα Αλεξανδρούπολης" κ.Σταύρος Σταυράκογλου, η Πρόεδρος της Τοπικής Κοινότητας Δήμου Αλεξανδρούπολης κα Όλγα Βρετοπούλου.\nΣΤΗ ΔΥΝΑΜΗ ΤΗΣ Ε.ΠΟ.Φ.Ε. ΑΝΗΚΟΥΝ 126 ΠΟΛΙΤΙΣΤΙΚΟΙ ΦΟΡΕΙΣ ΤΟΥ ΝΟΜΟΥ ΕΒΡΟΥ ΜΕ ΕΝΕΡΓΟΥΣ ΤΟΥΣ 83\nΤο 4ο ΑΝΘΟΛΟΓΙΟ του 2014 των Εβριτών Δημιουργών της ομάδας ποίησης και λογοτεχνίας, κυκλοφορεί μαζί με το λογοτεχνικό ημερολόγιο 2015 της Ε.ΠΟ.Φ.Ε. που έχει ως θέμα την φύση του Έβρου.\nΓια πληροφορίες: 6988055650, 6957824335, 6972855417, 6982755204\nΤον Φεβρουάριο αρχίζει η σπορά των παραδοσιακών ποικιλιών . Για περισσότερες πληροφορίες στο 6940811181 (Αλέξανδρο)\nΟΜΑΔΕΣ ΦΙΛΟΣΟΦΙΚΩΝ ΠΡΟΒΛΗΜΑΤΙΣΜΩΝ – ΠΟΙΗΣΗΣ ΛΟΓΟΤΕΧΝΙΑΣ\nΟμιλία με θέμα :Ποίηση και έρως κατά την Ελληνιστική περίοδο θα πραγματοποιηθεί στην αίθουσα του Συλλόγου κυριών και δεσποινίδων Αλεξανδρούπολης την Παρασκευή 13 Φεβρουαρίου 2015 στις 21.00 , από τον Γιώργο Αναγνωστόπουλο. Περισσότερες πληροφορίες από τον Ιστότοπο της Ε.ΠΟ.Φ.Ε.\nΈντυπο για τους συγγραφείς του Έβρου ετοιμάζει η ομάδα . Το βιβλιαράκι θα κυκλοφορήσει τον Μάιο του 2015.\nΗ ΕΠΟΜΕΝΗ ΕΠΑΦΗ ΘΑ ΚΥΚΛΟΦΟΡΗΣΕΙ ΚΑΝΟΝΙΚΑ ΣΤΟ ΤΕΛΟΣ ΤΟΥ ΜΑΡΤΙΟΥ 2015 ΜΕ ΟΛΑ ΤΑ ΝΕΑ ΤΗΣ ΕΝΩΣΗΣ ΜΑΣ.


Παράταξη Δήμου Νέας Ιωνίας\nΕπικεφαλής παράταξης «Δημιουργία Αλληλεγγύη» ΠΑΝΑΓΙΩΤΗΣ ΜΑΝΟΥΡΗΣ\nΓια μια πόλη αντάξια των ανθρώπων της\nΒιογραφικό του επικεφαλής της παράταξης «Δημιουργία Αλληλεγγύη» Παναγιώτη Μανούρη\nΤον Οκτώβρη του 2013 ιδρύει την παράταξη «Δημιουργία Αλληλεγγύη», φιλοδοξώντας η Νέα Ιωνία να μετεξελιχθεί σε κέντρο ανάπτυξης, πολιτισμού, απασχόλησης και δημιουργίας. Στις αυτοδιοικητικές εκλογές του 2014 εκλέγεται επικεφαλής της μείζονος αντιπολίτευσης στο Δήμο Νέας Ιωνίας. Στις εκλογές του 2019 κερδίζει τον Α’ Γύρο με ποσοστό 35,65% και 10.187 ψήφους. Εκλέγει την πλειοψηφία των 15 εδρών στο νέο Δημοτικό Συμβούλιο τις οποίες καταλαμβάνουν κατά σειρά ψήφων οι: Βασίλης Χριστοδούλου, Μιλτιάδης Καναβός, Φώτης Τσομπάνογλου, Χάρης Λάμπρου. Ιωάννης Λαζαρίδης, Αναστασία Κλάρα, Ευθύμιος Παπαμαργαρίτης, Σωτήρης Σκευοφύλακας, Χρήστος Αναμουρλόγλου, Γεώργιος Τσιακαλάκης, Αναστασία Αγγελακοπούλου, Γεώργιος Στέφας, Σοφία Ναϊσίδου και Μαρία Ελισάβετ Κουλουριώτη.\nΣτον δεύτερο γύρο συγκεντρώνει ποσοστό 49,05% και 10.374 ψήφους και εκλέγεται επικεφαλής της αξιωματικής αντιπολίτευσης του Δήμου.\nΑπρίλιος 2019 Δράσεις, Πρόγραμμα\nΑπρίλιος 2019 Δράσεις, Εκδηλώσεις\nΜια από τις τιμωρίες όταν δεν καταδέχεσαι να ασχοληθείς με την πολιτική είναι ότι καταλήγεις να σε κυβερνούν οι κατώτεροί σου.\nΟ άνθρωπος είναι ον φύσει κοινωνικό και πολιτικό. Αυτός που μπορεί να ζήσει μακριά απ’ τις ανθρώπινες κοινωνίες είναι είτε θηρίο είτε Θεός\nΜια αστραπή η ζωή μας… μα προλαβαίνουμε!\nΠρέπει να είσαι εσύ η αλλαγή που θέλεις να δεις στον κόσμο\nΗ πιο σπουδαία εμπορική πράξη στη ζωή, είναι να πουλήσεις τον εαυτό σου στον εαυτό σου.\n“Διαλέγουμε τον επόμενό μας κόσμο, μέσα από τα όσα μαθαίνουμε σε τούτον. Αν δε μάθεις κάτι, τότε ο επόμενος θα είναι όμοιος με τούτον, με τους ίδιους φραγμούς και τα ίδια ασήκωτα βάρη, που θα πρέπει να ξεπεράσεις”. Από το βιβλίο “Ο Γλάρος Ιωνάθαν”\nΗ ΝΕΑ ΙΩΝΙΑ είμαστε ΕΜΕΙΣ!!!\nΟι αγωνίες μας, τα προβλήματά μας, η καθημερινότητά μας.\nΌσα παρατηρούμε, όσα καταγράφουμε, όσα επιθυμούμε.\nΣτείλτε μας τις σκέψεις σας, τις ιδέες, τις παρατηρήσεις και τις προτάσεις σας.\nΓια να κάνουμε μαζί τη ΝΕΑ ΙΩΝΙΑ, πόλη αντάξια των ΑΝΘΡΩΠΩΝ και της ΙΣΤΟΡΙΑΣ της.\nΠες μας το πρόβλημα σου


Δήλωση της Παναγιώτας Δριτσέλη για την ημέρα για τα δικαιώματα της γυναίκας\n«Οι έμφυλες ανισότητες αλλάζουν διαρκώς μορφή και δημιουργούν νέες σχέσεις εκμετάλλευσης.»\nΗ φετινή Παγκόσμια Ημέρα για τα Δικαιώματα των Γυναικών θα πρέπει να αποτελέσει την αφετηρία για ακόμα πιο δυναμικούς αγώνες του γυναικείου κινήματος για χειραφέτηση και ισότητα. Ιδιαίτερα στις σημερινές συνθήκες οικονομικής κρίσης, η καταπίεση και ο αποκλεισμός των γυναικών από την οικονομική και κοινωνική ζωή οξύνεται. Παρά την θεσμική πρόοδο σε σχέση με την την διασφάλιση των δικαιωμάτων των γυναικών, οι έμφυλες ανισότητες αλλάζουν ραγδαία μορφή, βρίσκουν νέα πεδία έκφρασης και δημιουργούν συνεχώς νέες σχέσεις εκμετάλλευσης.\nΟφείλουμε στο πλαίσιο αυτό να είμαστε σε διαρκή εγρήγορση και με την διεκδικητική μας διάθεση, όλες οι γυναίκες, να μην σταματήσουμε να αγωνιζόμαστε για πραγματικές συνθήκες ισότητας στην οικογένεια, στην κοινωνία, στην οικονομία, στον πολιτικό στίβο. Κι αν φέτος οφείλουμε να στρέψουμε την ιδιαίτερη προσοχή μας κάπου, αυτό θα πρέπει να αφορά όλους εκείνους τους ανθρώπους που ήρθαν κατατρεγμένοι στην χώρα μας το τελευταίο διάστημα. Η έμφυλη διάσταση του προσφυγικού δράματος δεν μπορεί, ούτε πρέπει να μας αφήνει αδιάφορους. Για τον λόγο αυτό καλούμαστε όλοι μας να δώσουμε την χρονιά που μας έρχεται, ακόμα πιο μεγάλη μάχη, όχι μόνο για εμάς, αλλά και για όλες τις γυναίκες εκείνες που βιώνουν σήμερα το αδυσώπητο πρόσωπο της προσφυγικής κρίσης.


Αυτός είναι ο σωστός τρόπος για να βάψεις τα φρύδια σου και να μην εκτεθείς!\nΔεν μπορεί να μην βάφεις και εσύ τα φρύδια σου! Ειδικά φέτος το κάνουμε όλες. Το θέμα, βέβαια δεν είναι ότι το κάνουμε όλες, αλλά πως το κάνουμε. Το Youweekly.gr θα σου παρουσιάσει παρακάτω το σωστό τρόπο!\nΜπορώ να σκεφτώ τρεις celebrities και δύο γνωστές μου που όχι μόνο τα βάφουν, αλλά ζωγραφίζουν από πάνω άλλο ένα. Οκ, το τετράγωνο σχήμα κουτσά στραβά το πετυχαίνουμε όλες, αλλά παρατηρώ μία υπερβολή που-δεν θέλω να- σκέφτομαι πως η επόμενη τάση θα έχει τίτλο » Ενιαίο φρύδι με 5 καλλυντικά»!\n1.Το βουρτσάκι από τα φρύδια είναι το πρώτο και αγαπημένο εργαλείο. Χτενίζεις τις τριχούλες δίνοντας τους ένα ανοδικό σχήμα.\n2. Καθαρίζεις αν χρειάζεται το κενό. Εκεί δηλαδή που το φρύδι κάνει μία φυσική γωνία προς το τέλος, εξαφανίζεις με το τσιμπιδάκι ότι τρίχα έχει βγει και σε ενοχλεί.\n3. Δεν γίνεται βάψιμο χωρίς λεπτό μολύβι για φρύδια. Όχι σκιά, ούτε μάσκαρα… μόνο λεπτό μολυβάκι. Ο λόγος που επιμένουμε είναι απλώς: Παίρνεις το λεπτό μολύβι στο ίδιο χρώμα με τα φρύδια σου και στην αρχή που αρχίζουν οι μικρές τρίχες, τραβά μία κάθετη γραμμή και τη χρωματίζεις προς τα μέσα. Προσοχή, η γραμμή δεν θα τελειώνει πιο πάνω από τις τρίχες σου. Δεν βάφεις κάτι παραπάνω, απλώς θα δώσεις χρώμα και σχήμα πάνω στο φυσικό σου φρύδι!\n4. Επέλεξε ανάμεσα σε μάσκαρα και σκιά. Εμείς προτιμούμε σκιά. Το μόνο που έχεις να κάνεις είναι να τονίσεις το μέσα μέρος του φρυδιού σου. Αν έχει μικρό φρύδι, τότε μεγάλωσε λίγο τη φυσική σου γραμμή(με σκιά) χωρίς όμως να το παρακάνεις!\n5. Πρόσθεσε λίγη λακ ή διάφανη πούδρα για να σταθεροποιήσεις το αποτέλεσμα!\nΕίσαι έτοιμη, stylish και καθόλου υπερβολική!


«Χρυσός Αλέξανδρος» στο «κινέζικο όνειρο» του Ντ. Μπόρενσταΐν-Τα βραβεία του 19ου Φεστιβάλ Ντοκιμαντέρ Θεσσαλονίκης - dailythess | Ειδήσεις από τη Θεσσαλονίκη\n12 Μαρτίου 2017 - 21:03\nΣτην «Αυτοκρατορία ονείρων» σε σκηνοθεσία Ντέιβιντ Μπόρενσταΐν (Δανία) δόθηκε το βραβείο «Χρυσός Αλέξανδρος» του 19ου Φεστιβάλ Ντοκιμαντέρ Θεσσαλονίκης. Το βραβείο που απονεμήθηκε πριν από λίγο σε ειδική τελετή στο Ολύμπιον συνοδεύεται από χρηματικό έπαθλο 5.000 ευρώ -ποσό που χορηγείται από τον Δήμο Θεσσαλονίκης. Για πρώτη φορά φέτος το Φεστιβάλ Ντοκιμαντέρ Θεσσαλονίκης καθιέρωσε Διεθνές Επίσημο Διαγωνιστικό πρόγραμμα με 12 ταινίες -τρεις εκ των οποίων ελληνικές.\nΤο ντοκιμαντέρ του Δανού, Ντέιβιντ Μπόρενσταΐν αναφέρεται σε μια 24χρονη Κινέζα εσωτερική μετανάστρια η οποία μετοικεί στην Τσονγκτσίνγκ για να κυνηγήσει το «κινεζικό όνειρο». Μαγεμένη από τον εύκολο πλουτισμό της έκρηξης της αγοράς ακινήτων στην Κίνα, ανοίγει ένα μεσιτικό γραφείο για ξένους. Αλλά η επιχείρησή της παίρνει τον λάθος δρόμο όταν οι ξένοι που την επισκέπτονται χρησιμοποιούνται σ’ ένα σουρεαλιστικό εγχείρημα μεταμόρφωσης των έρημων πόλεων της επαρχίας σε «παγκοσμιοποιημένες, ακμάζουσες πόλεις» τις μέρες που τις επισκέπτονται επενδυτές και πολιτικοί ηγέτες. Μια προσωπική ιστορία που αποτελεί μαζί και χρονικό ενός από τα πιο κρίσιμα οικονομικά ζητήματα της εποχής μας και είναι δοσμένη με λεπτοφυή ειρωνεία και σεβασμό από έναν σκηνοθέτη-ανθρωπολόγο.\nΑΝΑΛΥΤΙΚΑ, ΤΑ ΒΡΑΒΕΙΑ ΤΟΥ 19ΟΥ ΦNΘ:\n-Αυτοκρατορία ονείρων σε σκηνοθεσία Ντέιβιντ Μπόρενσταΐν (Δανία)\n-Μηχανές σε σκηνοθεσία Ραχούλ Τζέιν (Ινδία, Γερμανία, Φινλανδία)\n-Πού είσαι Σινγκάλ; σε σκηνοθεσία Άγγελου Ράλλη (Ελλάδα, Βέλγιο, Αυστρία)\nTags: 19ο Φεστιβάλ Ντοκιμαντέρ Θεσσαλονίκης, βραβεία\nΤρεις φοιτητές διοργανώνουν τον πρώτο διαγωνισμό διαστημικής στην Ελλάδα\nΟι αρχές και οι κανόνες του Κώδικα Δεοντολογίας για το Ηλεκτρονικό Εμπόριο


Βγάλτε τα γυαλιά σας! Χιλιάδες άνθρωποι βελτίωσαν την Όραση τους με ΑΥΤΗ την θαυματουργή Τεχνική! – ExtraNews GR\nΌταν μιλάμε για μυς, έχουμε την τάση να σκεφτόμαστε δικέφαλους, τρικέφαλους, κοιλιακούς, κλπ. Αλλά η αλήθεια είναι ότι έχουμε μυς σε όλο το σώμα, ακόμα και γύρω από τα μάτια. Και όπως όλοι οι μύες, έτσι κι αυτοί πρέπει να είναι σε φόρμα για να λειτουργούν σωστά.\nΤα γυαλιά μας βοηθάνε να διορθώσουμε την όραση μας, αλλά κάνουν τα μάτια να τεμπελιάζουν. Το αποτέλεσμα είναι ότι συνεχώς γίνονται πιο αδύναμα και οι φακοί μας πιο χοντροί.\nΑυτό που δεν γνωρίζουν πολλοί είναι ότι υπάρχουν τρόποι να εξασκήσουμε τους μυς μας και να βελτιώσουμε την όραση μας. Αν έχετε μικρό πρόβλημα όρασης και δεν φοράτε γυαλιά, μπορείτε να βελτιώσετε την όραση σας με φυσικό τρόπο.\n1. Διαλείμματα από την οθόνη\nΚάντε διάλειμμα από τις οθόνες για τουλάχιστον 2-3 ώρες τη μέρα. Απλά αφήστε το κινητό, κλείστε το λάπτοπ και την τηλεόραση και ξεκουράστε τα μάτια σας.\n2. Βγάλτε τα γυαλιά\nΒγάζοντας τα γυαλιά, θέτετε στα μάτια σας μια πρόκληση και δυναμώνετε τους μυς σας. Αυτή η άσκηση προτείνεται σε άτομα με μικρό πρόβλημα όρασης.\n3. Μασάζ στα μάτια\nΚάντε μασάζ στα μάτια σας καθημερινά στα σημεία που δείχνει η παρακάτω εικόνα:\n4. Καλύψτε τα μάτια σας με τις παλάμες\nΤρίψτε τις παλάμες σας μεταξύ τους για να τις ζεστάνετε, βάλτε τις πάνω στα μάτια σας για 15 λεπτά και μετά τραβήξτε τις σιγά σιγά.\n5. Καθημερινή χαλάρωση των ματιών\nΌταν βλέπετε τηλεόραση, κοιτάζετε το κινητό ή δουλεύετε στον υπολογιστή, σηκώστε το βλέμμα και κοιτάξτε κάτι μακρινό μια στο τόσο για να ξεκουράσετε τα μάτια σας.\nΔείτε επίσης: Φερριτίνη: Πώς να την αυξήσετε!!\nΈχετε δει λαγό με γυαλιά; Μπορεί να είναι κλισέ, αλλά είναι αλήθεια ότι τα καρότα δυναμώνουν τα μάτια. Κι αυτό γιατί είναι γεμάτα βιταμίνη Α, σημαντικό θρεπτικό συστατικό για την υγεία των ματιών. Και το ελαιόλαδο είναι πλούσιο σε βιταμίνη Α, γι’αυτό ξεκινήστε να πίνετε χυμό καρότου και προσθέστε ελαιόλαδο στην σαλάτα σας.\n7. Πλύσιμο ματιών\nΜια στο τόσο, πλύντε τα μάτια σας με ζεστό νερό. Αν κοιτάτε πολλές ώρες σε οθόνες, τα μάτια ξηραίνονται. Ένα γρήγορο ξέπλυμα μπορεί να τα ανακουφίσει.\nΕκπαιδεύοντας τα μάτια σας να προσαρμόζονται ανάμεσα σε καθαρές και θολές εικόνες μπορείτε να βελτιώσετε την όραση σας. Γυρίστε τα μάτια σας ακολουθώντας την φορά του ρολογιού. Κάντε μερικές επαναλήψεις και μετά γυρίστε τα προς την αντίθετη κατεύθυνση.\nΜια άλλη άσκηση είναι να καλύψετε το δεξί μάτι με το δεξί χέρι και να τεντώσετε το αριστερό χέρι αργά αργά προς τα μπροστά. Εστιάστε σε ένα σημείο στην παλάμη του αριστερού χεριού και μετακινήστε το χέρι προς τα μπροστά σιγά σιγά. Επαναλάβετε για το αριστερό μάτι.\nΜε το δάχτυλο σχηματίστε οχτάρια στον αέρα και προσπαθήστε να το ακολουθήσετε με τα μάτια.\n10. Γύρισμα των ματιών\nΜπορεί να είναι μια κίνηση που κάνουμε για να δείξουμε αποδοκιμασία, αλλά αποτελεί καλή άσκηση για την χαλάρωση των ματιών. Δοκιμάστε να τα γυρίσετε από τα πάνω προς τα κάτω και μετά από δεξιά προς τα αριστερά.\nΑυτές οι ασκήσεις μπορούν να σας βοηθήσουν να βελτιώσετε την όραση σας και ίσως να αποφύγετε τα γυαλιά. Είναι ιδιαίτερα ωφέλιμες για ανθρώπους που περνάνε πολλή ώρα μπροστά σε οθόνες.\nΔείτε επίσης: 4 Τρόποι Για Να Βελτιώσετε Την Ικανότητά Σας Να Καίτε Λίπος\n← Έτσι θα καθαρίσετε την τοστιέρα σας χωρίς τρίψιμο\nΜάθε πως η παραλία φίλε δεν ανήκει στις κορμάρες →


Το κόμμα του Φώτη Κουβέλη ταλαντεύεται ανάμεσα στους «58»... - Newpost.gr\nτου Newsroom Δημοσίευση 17 Δεκεμβρίου 2013, 13:05 / Ανανεώθηκε 17 Δεκεμβρίου 2013, 18:01 Το κόμμα του Φώτη Κουβέλη ταλαντεύεται ανάμεσα στους «58» και τον ΣΥΡΙΖΑ\nΟ Φώτης Κουβέλης κέρδισε το στοίχημα του Συνεδρίου της ΔΗΜΑΡ, όχι ανώδυνα όμως. Κοινή ήταν η παραδοχή, ότι για πρόεδρος που κατέβαινε χωρίς αντίπαλο «γρατζουνίστηκε», πήρε μόνο το 81% των ψήφων που σημαίνει ότι το καθόλου ευκαταφρόνητο 19% δεν τον ψήφισε.\nΣτην Κεντρική Επιτροπή, ελέγχει μόνο το 55%, και εκεί το σχέδιο του κ. Κουβέλη για τη συγκρότηση ενός πόλου της Κεντροαριστεράς χωρίς τους 58 και το ΠΑΣΟΚ δεν εμπνέει.\nΗ στρατηγική επιλογή, να προσπαθήσει να σχηματίσει μόνη της η ΔΗΜΑΡ τον πόλο της Κεντροαριστεράς εγκρίθηκε, παρά την αντίδραση της ομάδας περί τους Λυκούδη, Ψαριανό και Ανδρέα Παπαδόπουλο με 76%. Ωστόσο, όπως έδειξε η ψηφοφορία για την Κεντρική Επιτροπή, ο κ. Κουβέλης κάθε άλλο παρά να συντρίψει τους εσωκομματικούς του αντιπάλους μπόρεσε.\nΠαρά το γεγονός ότι βγήκε ανοιχτά απέναντι στην ηγεσία ο Σπύρος Λυκούδης εκλέχτηκε 1ος στην Κ.Ε. με 406 σταυρούς, δηλαδή τον ψήφισε πάνω από το 40% του συνεδρίου.\nΕύλογα, ο κ. Λυκούδης διαμήνυσε στον κ. Κουβέλη, ότι αυτό το αποτέλεσμα θα πρέπει να το λάβει σοβαρά υπ' όψη του.\nΟι κύριοι Ψαριανός και Παπαδόπουλος, «κόκκινο πανί» για τον Κουβέλη και τους προεδρικούς αφού τάσσονται ανοικτά υπέρ της συνεργασίας με τους 58, κατάφεραν να πλασαριστούν στην πρώτη εικοσάδα.\nΗ ομάδα Λυκούδη κατάφερε να εκλέξει 26 εκπροσώπους στην 110μελή Κ.Ε., κάτι που την κάνει πολύ υπολογίσιμη δύναμη.\nΔυσάρεστη έκπληξη ωστόσο ήταν και η επιτυχία του «αριστερού Δικτύου» της πρώτης αντιπολίτευσης στις πολιτικές επιλογές του κ. Κουβέλη που είχε ταχθεί κατά της συμμετοχής στην κυβέρνηση τον Ιούνιο του 2012 και τώρα τάσσεται ευθέως υπέρ της συνεργασίας με το ΣΥΡΙΖΑ.\nΗ ομάδα αυτή έπαψε να είναι περιθωριακή, αφού εξέλεξε 26 μέλη στη νεα ΚΕ, και έχει πειθώρια δυναμικής, ας μην ξεχνάμε ότι έχει εφεδρείες (με όσους έφυγαν ήδη το 2012) και εκτός ΔΗΜΑΡ.\nΟ κ. Κουβέλης πλέον ελέγχει μόνο 58 από τα 110 μέλη του οργάνου. Οι εποχές της παντοδυναμίας του ιδρυτή και προέδρου της ΔΗΜΑΡ μοιάζουν να ανήκουν στο παρελθόν. Περισσότερο και από την επιτυχία του Λυκούδη, οι 26 κεντροεπίτροποι της αριστερής αντιπολίτευσης τρόμαξαν τον κ. Κουβέλη, που αντιλαμβάνεται ότι το κόμμα κινδυνεύει με διάσπαση.\nΘέλοντας προφανώς να ρίξει γέφυρες στους θιασώτες της συνεργασίας με τους 58, ο Θόδωρος Μαργαρίτης δεξί χέρι του κ. Κουβέλη, άφησε ανοικτό το ενδεχόμενο συνεργασίας με το ΠΑΣΟΚ στο μέλλον. TAGS


Σάλος για την πρόωρη αποφυλάκιση άντρα που είχε δολοφονήσει και κάψει τη γυναίκα του - Από τον Πύργο της Ηλείας,την Πελοπόννησο,την Ελλάδα και τον Κόσμο όλο!\nΑρχική Σάλος για την πρόωρη αποφυλάκιση άντρα που είχε δολοφονήσει και κάψει τη γυναίκα του\nΣάλος για την πρόωρη αποφυλάκιση άντρα που είχε δολοφονήσει και κάψει τη γυναίκα του\nΈνας φωτογράφος που είχε σκοτώσει το μοντέλο σύζυγό του, σπάζοντάς της τον λαιμό και καίγοντας το πτώμα της, αποφυλακίζεται πρόωρα από ρωσική φυλακή.\nΗ υπόθεση έχει προκαλέσει σάλο στην τοπική κοινωνία, καθώς ήταν μια ιστορία που είχε δημιουργήσει ρίγη ανατριχίλας στους κατοίκους του Γεκατερίνμπουργκ.\nΟ 44χρονος Dmitry Loshagin σκότωσε την 26χρονη Yulia Loshagina το 2013 και καταδικάστηκε το 2015 σε φυλάκιση 9 ετών. Τώρα όμως είναι έτοιμος να αποφυλακιστεί, τρία χρόνια νωρίτερα από το τέλος της ποινής του.\nΕισαγγελείς της Ρωσίας δηλώνουν μάλιστα πως θα ασκήσουν έφεση στην απόφαση για την πρόωρη αποφυλάκιση του δράστη, που σκότωσε τη γυναίκα του έπειτα από έναν καυγά σε πάρτι.\nFury as photographer who snapped girlfriend’s neck and burned her body is released early from prison https://t.co/4M1ZcloF67\nΤο δικαστήριο εκτίμησε πως ο Loshagin μπορεί να βγει τρία χρόνια νωρίτερα, όσο παραμένει στο σπίτι των γονιών του και τηρεί μια σειρά από περιοριστικούς όρους.\nΑπέναντί του έχει την οικογένεια του θύματος αλλά και οργανώσεις γυναικείων δικαιωμάτων. Οι οποίες κατηγορούν το δικαστικό σύστημα και για την ποινή-χάδι, αλλά και για την πρόωρη αποφυλάκιση του δολοφόνου.\nΟ Loshagin είχε κάνει αστέρι τη γυναίκα του, φωτογραφίζοντας τη Yulia για τα μεγαλύτερα περιοδικά μόδας της Ρωσίας. Καυγάδισαν όμως άγρια ένα βράδυ τον Αύγουστο του 2013 σε ένα πάρτι, την τελευταία φορά που θα την έβλεπαν ζωντανή.\nΠρωτόδικα μάλιστα είχε αθωωθεί ο Loshagin και χρειάστηκε δεύτερο δικαστήριο για να τον καταδικάσει σε φυλάκιση 9 ετών.\nΤο σώμα της τραγικής γυναίκας έφερε ίχνη από «βίαιο βιασμό» και ήταν τόσο καμένο που αναγνωρίστηκε μόνο με τη βοήθεια του DNA. Στο δικαστήριο ακούστηκε πως ο Loshagin τη σκότωσε γιατί πίστεψε πως τον είχε κολλήσει HIV/AIDS.


Φοιτητικό σπίτι: 3 εύκολες και νόστιμες ιδέες για μεσημεριανό ή βραδινό - TeenQueen.gr\nΘα τις φτιάξεις σε λίγα μόλις λεπτά και θα ξετρελαθείς με τη γεύση τους.\nΚακά τα ψέματα όλες βαριόμαστε να μαγειρεύουμε σε καθημερινή βάση. Λίγο η δουλειά, η σχολή και οι λοιπές υποχρεώσεις μάς αναγκάζουν να λείπουμε τις περισσότερες ώρες της ημέρας από το σπίτι. Αυτό, ωστόσο, δεν σημαίνει ότι δεν μπορούμε να προετοιμάσουμε τα γεύματά μας για να απολαύσουμε αργότερα υγιεινές, νόστιμες και οικονομικές επιλογές.\nΔεν υπάρχει κανένας λόγος να παραγγέλνεις συνεχώς delivery ή να τρως fast food φαγητά που θα σε φορτώσουν θερμίδες, λίπος ενώ παράλληλα θα αδειάσουν το πορτοφόλι σου. Σήμερα θα μοιραστώ μαζί σου 3 συνταγές που ειλικρινά αξίζει να δοκιμάσεις.\n3 πανεύκολες επιλογές για κάθε ώρα της ημέρας\nΗ δημοσίευση κοινοποιήθηκε από το χρήστη ????? • ???? (@ellierosekitchen)\nΥλικά: 1 κονσέρβα τόνο\n1 φρέσκο jalapeño (προαιρετικά)\nΕκτέλεση: Βγάλε τον τόνο από την κονσέρβα. Κόψε το μαρούλι. Κόψε ένα καρότο και το μισό κόκκινο κρεμμύδι. Στη συνέχεια κόψε τα αγγούρια σε μικρούς κύβους και ψιλόκοψε τον κόλιανδρο. Στύψε 1 1/2 λεμόνια για τη σαλάτα σε ένα μπολ. Ψιλόκοψε το jalapeño. Ανακάτεψε καλά όλα τα υλικά. Ρίξε το λεμόνι από πάνω ως ντρέσινγκ και ανακάτεψε. #yummy\nΥλικά: 2 φέτες ψωμί ολικής άλεσης, μισό αβοκάντο, ένα βραστό αυγό, τυρί cottage\nΕκτέλεση: Σε ένα μπολ ρίξε το αβοκάντο. Λιώσε το καλά με ένα πηρούνι. Άλειψε το αβοκάντο στο ψωμί. Πρόσθεσε cottage cheese και το βραστό αυγό σε φέτες. Καλή απόλαυση!\nΥλικά: 200 γρ στήθος κοτόπουλο\nΜείγμα από σπανάκι και μαρούλι\nΕκτέλεση: Μαγείρεψε το κοτόπουλο σε ένα τηγάνι μέχρι να ψηθεί καλά. Κόψε όλα τα λαχανικά και ρίξε όλα τα υλικά σε ένα μπολ. Πρόσθεσε το κουκουνάρι και τη λιαστή ντομάτα. Μπορείς να προσθέσεις το dressing της επιλογής σου το οποίο θα έχεις αγοράσει από το σούπερ μάρκετ.\nΦοιτητικό σπίτι: Δεν πετάμε τίποτα! Οι γινωμένες μπανάνες γίνονται οι πιο... λαχταριστές λιχουδιές


Προγνωστικά Αρσεναλ vs Μάντσεστερ Γιουνάιτεντ – Τετάρτη 1/1/2020 – Premier League- stoixima.com.gr\nStoixima.com.gr/Προγνωστικά Στοιχήματος/CoachK Προγνωστικά/Προγνωστικά Αρσεναλ vs Μάντσεστερ Γιουνάιτεντ – Τετάρτη 1/1/2020 – Premier League\nCoachK 31 Δεκεμβρίου, 2019\nΜε ένα πολύ σημαντικό παιχνίδι μπαίνουμε με… φόρα στο 2020!\nΤο βράδυ της πρωτοχρονιάς (1/1, 22:00) στο κατάμεστο «Emirates Stadium» η Αρσεναλ υποδέχεται την Μάντσεστερ Γιουνάιτεντ στο πρώτο… ιντριγκαδόρικο ματς της νέας χρονιάς.\nΜάλλον, λίγο, διαφορετικά περίμενε να κυλήσει το ξεκίνημα της θητείας του στον πάγκο της Αρσεναλ ο Μίκελ Αρτέτα. Ούτε στον δεύτερο αγώνα του κατάφερε να πανηγυρίσει το «τρίποντο», καθώς οι «κανονιέρηδες» έχασαν 2-1 από την Τσέλσι στο λονδρέζικο ντέρμπι (εντός έδρας), προσφέροντας νέα πίκρα στους οπαδούς τους.\nΤο τρομερό της «ιστορίας» είναι ότι η Αρσεναλ βρίσκεται, πλέον, πιο κοντά στις θέσεις του υποβιβασμού (στο +6 από την 18η Αστον Βίλα) παρά σε αυτές των ευρωπαϊκών εισιτηρίων, ενώ μάτσαρε το αρνητικό ρεκόρ του 1959 με 4 συνεχόμενες εντός έδρας ήττες (σε όλες τις διοργανώσεις). Είναι χαρακτηριστικό ότι οι «κανονιέρηδες» έχουν κερδίσει μόλις ένα από τα 12 τελευταία παιχνίδια τους για την Premier League!\nΕπί των αγωνιστικών, ο Αρτέτα δεν υπολογίζει τους τραυματίες αμυντικούς Τιέρνι, Παπασταθόπουλο, Κολάσινατς και Τσέιμπερς.\nΗ Γιουνάιτεντ δεν τρέλανε κόσμο με την απόδοσή της στην έδρα της Μπέρνλι, αλλά πέρασε νικηφόρα (2-0), αποτέλεσμα που την έφερε στην 5η θέση του βαθμολογικού πίνακα, στο -4 από την Τσέλσι και το Τσάμπιονς Λιγκ της επόμενης περιόδου.\nΟ Σόλσκιερ αισθάνεται πιο άνετα στον πάγκο του, καθώς η ομάδα του μάζεψε 14 βαθμούς τον «καυτό» Δεκέμβριο, με την Λίβερπουλ να είναι η μόνη ομάδα που συγκέντρωσε περισσότερους.\nΣτα αγωνιστικά, τώρα, μετά από κάτι περισσότερο από 10 εβδομάδες, ο Γάλλος μέσος Πογκμπά (ξεπέρασε τον τραυματισμό του) δεν αποκλείεται να βρεθεί στο αρχικό σχήμα. Σημαντική η απουσία του μέσου, ΜακΤόμινεϊ, ενώ σταθερά εκτός είναι ο διεθνής Αργεντινός αμυντικός Ρόχο.\nΚαλή χρονιά σε όλους! Με υγεία, αγάπη και… τύχη!\nΗ πρότασή μου: Αρσεναλ – Μάντσεστερ Γιουνάιτεντ: Χ2 στη Stoiximan\nPremier League Αγγλία Άρσεναλ Μάντσεστερ Γιουνάιτεντ προγνωστικά ποδόσφαιρο


Δολιοφθορά στα λάστιχα οχήματος…\nΆλλο ένα περιστατικό καταστροφής ελαστικών Ι.Χ. αυτοκινήτου με αιχμηρό αντικείμενο, από άγνωστο δράστη, σημειώθηκε προχθές αργά το βράδυ στο χωριό μας, με τον ιδιοκτήτη να αντιλαμβάνεται τη ζημιά το πρωί της επόμενης μέρας.\nRead more: Δολιοφθορά στα λάστιχα οχήματος…\n«Δράξασθε παιδείας» - Τα μηνύματα της επανάστασης του 1821\nΗ ομιλία για την Εθνική Επέτειο της 25ης Μαρτίου 1821, που εκφώνησε χθες η Διευθύντρια του Δημοτικού Σχολείου Καλυβίων, κα Χαρά Χριστοδούλου:\nΓεννηθήκαμε σε μια χώρα που είναι μικρή στο χώρο, αλλά απέραντη στο χρόνο. Είναι μια φλούδα γης και όπως την προσδιόρισε ο Γεώργιος Σεφέρης, «είναι ένα πέτρινο ακρωτήρι στη Μεσόγειο, που δεν έχει άλλο αγαθό παρά τον αγώνα του λαού, τη θάλασσα και το φως του ήλιου.»\nRead more: «Δράξασθε παιδείας» - Τα μηνύματα της επανάστασης του 1821\nΕορτασμός Εθνικής επετείου της 25ης Μαρτίου 1821 (φωτο)\nΜε την δοξολογία που τελέστηκε στον Ι.Ν. Αγίου Νικολάου και την καθιερωμένη μαθητική παρέλαση που ακολούθησε, κορυφώθηκαν σήμερα οι εκδηλώσεις για τον εορτασμό της Εθνικής Επετείου της 25ης Μαρτίου 1821, στα Καλύβια.\nRead more: Εορτασμός Εθνικής επετείου της 25ης Μαρτίου 1821 (φωτο)\nΟι ¨μικροί¨ του ΠΑΟΚ Καλυβίων έπαιξαν σε τουρνουά\nΜίνι Τουρνουά ποδοσφαίρου με τη συμμετοχή των Ακαδημιών, Καναρίνια Αγρινίου, του Α.Ο. Ρηγανά και του ΠΑΟΚ Καλυβίων, πραγματοποιήθηκε σήμερα το πρωί στις αθλητικές εγκαταστάσεις "Δ. Τσάμη" στο Αγρίνιο.\nRead more: Οι ¨μικροί¨ του ΠΑΟΚ Καλυβίων έπαιξαν σε τουρνουά\nΟι σημαίες κυματίζουν υπερήφανα!\nΕθνική εορτή ξημερώνει αύριο και ήδη σε πολλά σπίτια και στους κεντρικούς δρόμους του χωριού, στην εκκλησία, σε σχολεία, σε αυλές και μπαλκόνια, κυματίζουν στον υψηλότερο ιστό, οι γαλανόλευκες ελληνικές σημαίες.\nRead more: Οι σημαίες κυματίζουν υπερήφανα!\nΑύριο Κυριακή αλλάζει η ώρα - Τα ρολόγια μία ώρα μπροστά\nΗ εκδήλωση του Γυμνασίου για την ¨25η Μαρτίου 1821¨\nΗ εκδήλωση για την Εθνική Γιορτή στο Δημοτικό Σχολείο\nΤο 2ο ΕΠΑΛ Αγρινίου στο «Χαμόγελο του Παιδιού»


Βρώμη, το δημητριακό που αγαπούν οι διαιτολόγοι. • Βιοαγρός\nCategory: BioΣυνταγές / Υγιεινή Διατροφή\nΌταν κάποιος επισκέπτεται έναν διαιτολόγο, του προτείνεται για την κατανάλωση πρωινού γεύματος, τα δημητριακά βρώμης. Μία και μόνο μερίδα βρώμης, μπορεί να καλύψει το 20% των ημερήσιων αναγκών μας σε φυτικές ίνες. Η βρώμη, είναι δημητριακό που κατεβάζει τα επίπεδα της HDL (κακής χοληστερίνης), στο αίμα μας. Το δημητριακό βρώμη, περιέχει μια πληθώρα βιταμινών του συμπλέγματος Β, ιχνοστοιχεία, μεταλλικά στοιχεία αλλά κυρίως περιέχει τις τόσο απαραίτητες φυτικές ίνες (β-γλυκάνες), που βοηθούν τόσο το πεπτικό όσο και το καρδιαγγειακό σας σύστημα.\nΓι αυτό το\nλόγο, λατρεύεται από τους διαιτολόγους. Εκτός των άλλων, είναι πολύ εύπεπτη και χρησιμοποιείται ευρέως από διάφορες κατηγορίες ατόμων, όπως από τα δυσανεκτικά στη γλουτένη άτομα. Δηλαδή τα άτομα με κοιλιοκάκη, οι οποίοι και δεν μπορούν να μεταβολίσουν μια ομάδα πρωτεϊνών, η οποία συναντάται στα σιτηρά (που ονομάζονται προλαμίνες). Η πιο συνηθισμένη λοιπόν προλαμίνη, είναι η γλουτένη.\nΤη βρίσκουμε σε διάφορες μορφές. Συνήθως υπάρχει το αλεύρι βρώμης, μετά από την άλεση του καρπού, που τρώγεται με διάφορους τρόπους, όπως ενισχυτικό για άλευρα, σαν πρώτο ή δεύτερο συστατικό σε κουλουράκια- ψωμιά- γλυκά. Η βρώμη τρώγεται σαν χυλός, με γάλα ή γιαούρτι, καταναλώνεται και σκέτη σαν χυλός βρασμένος σε νερό. Την βρίσκουμε ως πλιγούρι, μετά από τον τεμαχισμό του καρπού. Χρησιμοποιείται ακόμα και για την παρασκευή μπύρας. Υπάρχουν ακόμα και ψωμιά βρώμης ή τα πολύ νόστιμα και απολαυστικά μπισκότα βρώμης.\nΗ βρώμη, είναι το μεγάλο μυστικό για να κάνετε μαλακά και αφράτα μπιφτέκια. Αντικαταστήστε το ψωμί ή την φρυγανιά που περιέχουν τα μπιφτέκια σας, με βρώμη. Το αποτέλεσμα θα σας εντυπωσιάσει! Άλλωστε η βρώμη είναι ένα τόσο αγνό προϊόν, που δεν μπορεί να συγκριθεί με κανένα δημητριακό που κυκλοφορεί, αφού όλα πλέον, είναι επεξεργασμένα, άρα και έχει τα περισσότερα θρεπτικά συστατικά.\nΣυνταγή για ένα νόστιμο πρωινό: (English breakfast)\n1/2 φλ. Νιφάδες βρώμης,\n3 κ.σ. κράνμπερι,\n2-3 αποξηραμένα σύκα- ή ροδάκινα σε μικρά κομματάκια,\n10 καρυδόψυχες (κοπανισμένο) ή κάποιος άλλος ξηρός καρπός.\n– Συνδυάστε το με γιαούρτι ή γάλα χαμηλό σε λιπαρά\nΑλμυρή εκδοχή βρώμης:\n1 φλ. γάλα χαμηλό σε λιπαρά,\n1 φλ. βρώμη,\nκαι τυρί χαμηλό σε λιπαρά\nΣε μία κατσαρόλα βάζουμε το γάλα, μόλις πάρει μια βράση βάζουμε τη βρώμη με χαμηλή φωτιά και ανακατεύουμε συνέχεια για λίγα λεπτά. Τέλος βάζουμε λίγο αλάτι-πιπέρι, τραβάμε την κατσαρόλα από τη φωτιά, το περιχύνουμε στο πιάτο και πάνω του ρίχνω το τυρί επιλογής μου. Θα έχουμε ένα θρεπτικό χυλό, ευχάριστος για βραδινό γεύμα.\nΔιαιτολόγος-Διατροφολόγος του ΑΤΕΙ Θεσσαλονίκης, επαγγελματική εξειδίκευση στην Άνοια και Τρίτη Ηλικία. Επαγγελματική εμπειρία στο χώρο του αδυνατίσματος – υγείας. Μέλος του Πανελλήνιου Συλλόγου Διαιτολόγων Τεχνολόγων Διατροφής. Μέλος της επιστημονικής ομάδας-ΔΙΑΤΡΟΦΗ-, Μέλος της Ελληνικής Ιατρικής Εταιρίας Παχυσαρκίας, του Συνδέσμου Θηλασμού LA LECHE LEAGUE Ελλάδος, του Ελληνικού Συλλόγου Υποστήριξης Ασθενών με Οστεοπόρωση κ.α. Διεύθυνση Βοσπόρου 59, Τούμπα, τηλ: 2310918393\nTags : Βρώμη


Αγιος Γρηγόριος ο Παλαμάς '' Παναγία μου, φώτισόν μου το σκότος '' Αγιος Γρηγόριος ο Παλαμάς '' Παναγία μου, φώτισόν μου το σκότος ''\nΑγιος Γρηγόριος ο Παλαμάς ” Παναγία μου, φώτισόν μου το σκότος ”\nΔεν ξέρω αν ζήσατε τέτοιες καταστάσεις. Όσοι κάναμε στην ύπαιθρο, έχουμε τέτοιες προσλαμβάνουσες παραστάσεις. Έβγαινε ο ήλιος τον Μάρτιο μήνα, και είχε μια ζεστασιά. Μόλις όμως κρυβόταν ο ήλιος πίσω από τα σύννεφα, και αν συνέβαινε να έχει και χιόνι κάτω, πάγωναν όλα και ήταν ολοσκότεινα. Αμέσως δηλαδή δημιουργείται άλλη κατάσταση. Σ’ αυτή την περίπτωση ακόμη και προκειμένου για το σώμα του θα ήθελε κανείς να ξαναβγεί ο ήλιος για να τον ζεστάνει, θα ήθελε να βρει φωτιά για να ζεσταθεί.\nΌταν συνειδητοποιήσεις στην πράξη, βιωματικά τι σημαίνει να λείπει από μέσα σου το φως του Θεού και να ασφυκτιάς μέσα στο σκοτάδι, τότε κράζεις: «Κύριέ μου, φώτισόν μου το σκότος». «Υπεραγία Θεοτόκε, φώτισόν μου το σκότος». Σε όλα τα γραπτά του ο άγιος Γρηγόριος ο Παλαμάς υποστήριζε ότι δεν πιστεύουμε απλώς θεωρητικά, αλλά ότι όντως έρχεται μέσα στον άνθρωπο το φως του Θεού. Όχι θεωρητικά· αληθινά.\nΝιώθει κανείς το φως αυτό, το ζει, το βιώνει, το χαίρεται, και εκχύνεται το φως αυτό και προς τα έξω. Όντως έρχεται η χάρη, όντως έρχεται το φως του Θεού, όντως έρχεται ο ίδιος ο Χριστός μέσα στον άνθρωπο. Και χρειάστηκε να τα πει και να τα γράψει αυτά ο άγιος, ακριβώς διότι βρέθηκαν οι δυτικοί, οι οποίοι δεν τα πιστεύουν αυτά, αλλά και εδώ, κυρίως στην Πόλη, υπήρχαν κάποιοι οι οποίοι μπορεί να ήταν ορθόδοξοι χριστιανοί, αλλά ήταν δυτικόπληκτοι και τα έβαλαν μαζί του.\nΚαι γι’ αυτό λοιπόν το «Κύριε Ιησού Χριστέ, ελέησόν με» δεν είναι μια θεωρητική προσευχή. Λέγοντας πάλι και πάλι την ευχή, είναι, αν επιτρέπεται να πούμε, όπως βάζει κανείς μέσα του μία-μία τις μπουκιές τρώγοντας και αισθάνεται ότι έφαγε. Δεν είναι απλώς θεωρητικά τα πράγματα, αλλά έχει κανείς μέσα του τον Χριστό. Γι’ αυτό εν σχέσει με τις άλλες αρετές, όπως λέει ο άγιος, κυρίως με την αρετή αυτή, που λέγεται προσευχή, τελεσιουργείται αυτή η σύγκραση του ανθρώπου και του Θεού.\nΌπως, αν επιτρέπεται να πούμε, βάζεις σε ένα κατάλληλο σκεύος το λεμόνι, βάζεις και το λάδι και, αν προσέξεις, καίτοι τα έβαλες μαζί, είναι χωριστά, δεν αναμείχθηκαν, και θα χρειαστεί πολύ να το χτυπήσεις το υγρό αυτό για να αναμειχθεί για τα καλά το λεμόνι με το λάδι. Έτσι κατ’ αναλογίαν, λέγοντας την ευχή, γίνεται αυτή η σύγκραση. Όντως δηλαδή κανείς εισέρχεται στη χάρη του Θεού και όντως δέχεται τη χάρη του Θεού. Δεν είναι απλώς μια αρετή εξωτερική.\nΒέβαια, εδώ που τα λέμε, τελικά όλες οι αρετές οδηγούν εκεί, στην προσευχή, δια της οποίας γίνεται η σύγκραση του ανθρώπου και του Θεού, καθώς εκείνος που θα κάνει υπομονή, θα κάνει και προσευχή, εκείνος που θα αγαπά, θα κάνει και προσευχή ή εκείνος ο οποίος θα ταπεινώνεται, θα κάνει και προσευχή, και είναι όλες οι αρετές μαζί.\nΠαρακαλώ πολύ να μην αρκεστούμε απλώς στα θεωρητικά, στα συνηθισμένα, απλώς στο ότι είμαστε χριστιανοί, και αφήνουμε μέσα στην καρδιά μας να είναι οτιδήποτε άλλο. Μέσα στην καρδιά μας να πιστέψουμε στον Χριστό, μέσα στην καρδιά μας να αγαπήσουμε τον Χριστό. Όλο τον εαυτό μας να τον δώσουμε στον Χριστό με πίστη απόλυτη, και ο Κύριος, όπως έκανε με όλους τους αγίους, θα κάνει και μ’ εμάς. Θα μας δώσει πνευματικά, ουράνια βιώματα, θα μας δώσει την αληθινή ζωή.\nΚαι εδώ που τα λέμε, τότε αρχίζει κανείς να ξεφεύγει από τα συνηθισμένα, από τη ρουτίνα. Καθώς γλυκαίνεται η ψυχή από τη θεία ζωή που δίνει ο Κύριος, ορμά και μάλιστα ακαρτέρητα, αν επιτρέπεται να πούμε, ορμά όσο μπορεί περισσότερο προς τον Χριστό.\nΑπό το βιβλίο: π. Συμεών Κραγιοπούλου, “Θέλεις να αγιάσεις;”, Νοέμβριος, Πανόραμα Θεσσαλονίκης, 2019, σελ. 195.\n29 Μαρτίου 2021 - Ο όσιος Ιάκωβος Τσαλίκης, άνθρωπος φωτισμένος


Αυξάνονται τα όρια ηλικίας συνταξιοδότησης έως και… 17 χρόνια! – THE PAPER\nΤι περιλαμβάνει η υπουργική απόφαση που υπεγράφη την Παρασκευή\nΣταδιακή αύξηση των ορίων ηλικίας συνταξιοδότησης, από 6 μήνες, έως και 17 χρόνια περιλαμβάνει η υπουργική απόφαση που υπεγράφη την Παρασκευή.\nΗ απόφαση καθορίζει τα επόμενα βήματα για την αύξηση των ορίων ηλικίας έως το 2022, επηρεάζοντας χιλιάδες ασφαλισμένους οι οποίοι μπορούσαν να πάρουν πλήρη ή μειωμένη σύνταξη πριν τα 67, με βάση τα όσα ίσχυαν πριν από την ψήφιση του τρίτου μνημονίου.\nΣτην απόφαση, όπως αναφέρει η «Καθημερινή», περιλαμβάνονται αναλυτικοί πίνακες τόσο γι’ αυτούς που με ειδικές διατάξεις θεμελίωναν συνταξιοδοτικό δικαίωμα με τη συμπλήρωση 10.000 ημερών ασφάλισης (33,3 έτη) και πάνω, όσο και για τους υπόλοιπους που απαιτούνταν λιγότερα ένσημα, με καταληκτικό όριο ηλικίας το 67ο έτος.\nΑκόμη, τα όρια ηλικίας αυξάνονται σταδιακά έως την 1η Ιανουαρίου 2022 προκειμένου να κλείσει κάθε δυνατότητα πρόωρης εξόδου πριν από τα 67 ή πριν από τα 62 χρόνια, με παράλληλη όμως συμπλήρωση 40 ετών ασφάλισης. Επιπλέον, η απόφαση καθορίζει και τον τρόπο που θα εφαρμοστεί το «πέναλτι» 10% στις περιπτώσεις συνταξιοδότησης με προϋποθέσεις μειωμένης σύνταξης, λόγω γήρατος.\nΣε αυτό το θέμα, ορίζει ότι το επιπλέον ποσοστό μείωσης 10% θα υπολογίζεται επί του ποσού της σύνταξης που προκύπτει μετά τις μειώσεις που ήδη προβλέπονται και επιβάλλεται μέχρι τη συμπλήρωση του διαμορφούμενου, κατά περίπτωση, νέου ορίου ηλικίας πλήρους συνταξιοδότησης.\nΌσο για τις εξαιρέσεις, καθορίζει ότι από τις αυξήσεις εξαιρούνται οι υπαγόμενοι σε βαρέα και ανθυγιεινά επαγγέλματα, όσοι συνταξιοδοτούνται με βάση τις διατάξεις του ν. 612/1977, είτε με βάση τις διατάξεις που παραπέμπουν σε αυτές, καθώς και οι ασφαλισμένοι που υπάγονται σε γενικές, ειδικές ή καταστατικές διατάξεις συνταξιοδότησης ως μητέρες και χήροι πατέρες ανίκανων για κάθε βιοποριστική εργασία τέκνων.\nΒρούτσης: Από ένα ταμείο όλες οι συντάξεις, έως το τέλος του έτους Απάντηση στα 19 ζητήματα που έχει θέσει η τρόικα έστειλε το ΥΠΟΙΚ Ρωμανιάς: Καμία νέα μείωση σε συντάξεις


AMIABLE CONTACT - Translations: Greek - SaLuSa 12:07.2013\nΟι στιγμές που περιμένατε είναι εδώ για τον καθέναν από εσάς, που επέλεξε να ακολουθήσει τη δική του εσωτερική καθοδήγηση και να αφήσει πίσω τους παλιούς τρόπους. Παρακαλούμε, αφεθείτε βαθιά στον δικό σας εσώτερο εαυτό και ανακαλύψτε περισσότερα. Αυτές είναι οι ώρες, που η ενέργεια του σώματός σας αυξάνεται και η συχνότητα είναι πολύ υψηλότερη από οποιαδήποτε προηγούμενη στιγμή στην ιστορία της Γης σας. Νιώστε την έλξη της Αγάπης, με την οποία περιβάλλεστε, και ακούστε την κατευθυντήρια φωνή εντός και μην αφήνετε το μυαλό να σας μπερδεύει σχετικά με την αληθινή πραγματικότητά σας.\nΟ καθένας έχει τον δικό του δρόμο να ακολουθήσει, όσον αφορά στη διαδικασία της Ανέλιξης και, μόλις γίνει ένα ακόμα βήμα, θα ενώστε απλά τις δυνάμεις σας και θα δημιουργήσετε εκείνη τη Γη της Επαγγελίας, με τη βοήθειά μας. Παρακαλούμε να γνωρίζετε, ότι όλα θα διευθετηθούν μόλις έχετε σαφώς αποφασίσει να αφήσετε το παλιό και να ακολουθήσετε το νέο, που σας καλεί με συνεχώς αυξανόμενη ένταση.\nΜας βλέπετε να πετάμε στους ουρανούς σας και αισθανόμαστε τις σκέψεις σας να είναι τις περισσότερες φορές σκέψεις αγάπης και όλοι σας ρωτάτε πότε θα συμβεί η Αποκάλυψη. Σας λέμε ότι ήδη συμβαίνει, ίσως όχι ακριβώς με τον τρόπο που έχετε σκεφτεί ότι θα γίνει, όμως, παρακαλώ, αφήστε περιθώρια και για εκείνους που μόλις αφυπνίζονται και θυμηθείτε πώς εσείς πρωτοανακαλύψατε ότι υπάρχουμε.\nΌλα είναι σύμφωνα με τα σχέδιά μας και, παρακαλώ, να έχετε κατά νου, ότι αυτά αλλάζουν συνεχώς και, αν τώρα η Αποκάλυψη κινείται αργά, αύριο μπορεί να συμβεί να αποκαλύψουν οι ηγέτες σας όλα τα γεγονότα που έχουν κρυμμένα για πολλά χρόνια. Μην επιτρέπετε στους εαυτούς σας να κυριεύονται από αυτόν τον φόβο ή τις αμφιβολίες, γιατί σας επιβραδύνουν στην πορεία σας. Απελευθερώστε τους με τον πιο άνετο τρόπο που ξέρετε και επικεντρωθείτε πλήρως στο όμορφο μέλλον που είναι ήδη εκεί, περιμένοντας τον ερχομό σας.\nΘεωρούμε ότι δεν είναι εύκολο να γίνει, αλλά σας βλέπουμε ως θαυμαστά και ισχυρά όντα του Φωτός, που βρίσκεται σταθερά πίσω από όλες τις αλλαγές, οι οποίες συντελούνται και μεταμορφώνουν την πραγματικότητά σας σ’ εκείνο το Όνειρο, που όλοι έχουν με έναν ορισμένο τρόπο. Εμείς σας καθοδηγούμε και είναι η μεγαλύτερη χαρά μας να είμαστε μαζί σας, γιατί κι εμείς ακολουθούμε τα μονοπάτια μας και κάνουμε όλα όσα μπορούμε για να έρθουμε πιο κοντά σ’ εσάς.\nΠαρά το γεγονός ότι ορισμένοι εξακολουθούν να αφήνουν τον εαυτό τους να πιστεύει, ότι δεν είναι σε θέση να επικοινωνήσουν άμεσα μαζί μας, εμείς περιμένουμε υπομονετικά μέχρι να αποφασίσουν, ότι είναι καιρός να το προσπαθήσουν, γιατί ο καθένας έχει αυτή την ικανότητα, επιλέγοντας απλά να μην το πράξει τώρα. Δεν μπορούμε να επηρεάσουμε αυτή την επιλογή, καθώς αυτό θα ήταν προσβολή της ελεύθερης βούλησής σας. Αυτοί είναι οι Συμπαντικοί Νόμοι, που όλοι είμαστε υποχρεωμένοι να ακολουθούμε, αλλά με αυτό προσκαλούμε όλους όσους επιθυμούν να επικοινωνήσουν μαζί μας, να βρουν απλά ένα ήσυχο μέρος και να μας σκεφτούν και, αν είστε έτοιμοι, σίγουρα θα ακούσετε ή θα αισθανθείτε τον θερμό χαιρετισμό μας .\nΕίμαι ο SaLuSa από τον Σείριο και ανυπομονώ να ανακαλύψετε, ότι οι ικανότητές σας βελτιώθηκαν πολύ περισσότερο από όσο νομίζατε. Οι καιροί αυτοί είναι καιροί αλλαγών και όλοι όσοι ευθυγραμμίζονται με τη ροή, θα δουν αληθινά θαύματα και θαυμάσια πράγματα να συμβαίνουν στον δρόμο τους για το Σπίτι. Σας αγαπάμε όλους και με τις ανερχόμενες δονήσεις έχουμε τη δυνατότητα να στείλουμε περισσότερη από την αγάπη μας. Νιώστε την.


Δυο φεγγάρια δρόμο : CaptainBook.gr - Το πιο ενημερωμένο ηλεκτρονικό βιβλιοπωλείο.\nΚρήτη 1950. Σ΄ ένα χωριό που θα μπορούσε να βρίσκεται οπουδήποτε στη διχασμένη Ελλάδα. Το απόσπασμα της Χωροφυλακής χτυπά επίμονα την πόρτα ενός σκληροτράχηλου παλιού πολεμιστή. Δεν ζητά κάποιον άντρα. Το αδύναμο κορίτσι της φαμίλιας γυρεύει. Μια ηρωίδα πορεύεται προς τη μοίρα της κουβαλώντας δυο ακαταμάχητα στίγματα. Το ένα είναι κοινωνικό. Το άλλο πολιτικό. Στον αντίποδα ένας νέος άντρας, εγκλωβισμένος στο σύστημα εξουσίας που του κρύβει ακόμη και την αλληλογραφία για να τον προστατεύσει. Δυο αντίθετα στρατόπεδα ορίζουν το σκηνικό. Κι ένας έρωτας προσπαθεί να γκρεμίσει τα τείχη· άλλοτε χάνεται σαν τα ξεστρατισμένα φεγγάρια του παραμυθιού και άλλοτε έρχεται, σα λυτρωτική δύναμη, να αντιπαρατεθεί στα κοινωνικά στερεότυπα.\nΣ΄ αυτό το βιβλίο η μυθοπλασία συναντά την ιστορία για να πορευτεί ως το τέλος μαζί της, να καταγράψει την ανθρώπινη περιπέτεια και να περιγράψει, μέσα από σοβαρά και ευτράπελα περιστατικά, τις κοινωνικές δομές, τους ανταγωνισμούς, τους κώδικες συμπεριφοράς, τις φοβίες, τις προκαταλήψεις. Και τα στίγματα. Παλιά και καινούργια!\nISBN (10ψήφιο): 960-7448-54-5


Ινδιανικο ρολοι με γαλαζίο Jade . Angels Path\nΑρχική σελίδα\tShamanic jewelry collection\tΙνδιανικο ρολοι με γαλαζίο Jade .\tΠροηγούμενη σελίδα\nΕνεργειακό ρολόι με οθονή ζωγραφία ονειροπαγίδα , κλωστουφαντουργικό λουράκι μακρεμε που κανέι για ολά τα μεγέθη χερίων και ημιπολύτιμες πέτρες απο γαλάζιο jade και κίτρινο αχάτη .\nΤο συγκεκριμένο ρολόι έχει δημιουργηθεί με βάση την φιλοσοφία δονήσεις και ενέργεια των ινδιάνων,και μέσα από αυτόν τον συγκεκριμένο συνδυασμό μας βοηθάει στο Μέρος και κύκλο μαθήματος της ζωής μας .\nΣτηρίζει την αγάπη προς τον εαυτό μας , φροντίζει το συναισθηματικό σώμα ωστέ να λάβουμε μέσα από θεραπεία εσωτερικού παιδίου θρέψη και τροφή βοηθώντας να γαληνεψει η ψυχή μας μετά απο κάθε απώλεια συναισθηματική ( θάνατος αγαπημένου προσώπου , χωρισμός , ασθένεια )\nΕυνοεί τις συνεργασίες και της φιλίες , φέρνει διακριτικότητα και λεπτότητα στις σχέσεις.\nΜας απελευθερώνει από υπερβολικές ευθύνες και περιορισμούς δίνοντας μας όρεξη και πάθος για ζωη αισιοδοξία και δύναμη\nΔώστε πρώτος μία αξιολόγηση “Ινδιανικο ρολοι με γαλαζίο Jade .” Ακύρωση απάντησης\nΙνδίανικα σκουαλαρίκια με γαλάζιο jade.\nΣκουλαρίκια σαμάνικα vintage με τυρκουάζ.\nΣκουλαρίκια ονειροπαγίδες με μωβ ίολιτη.